Lielā talka

Lielā talka ir tradicionāls vides pasākums Latvijā, kas tiek rīkots kopš 2008. gada ar mērķi "padarīt Latviju un Baltijas jūras reģionu par tīrāko vietu pasaules kartē".

Pirmā Lielā talka tika sarīkota 2008. gada 13. septembrī par godu Latvijas 90 gadu jubilejai. Vienas dienas laikā 512 organizētās talkošanas vietās 364 pašvaldību teritorijās ap 50 tūkstoši talcinieku savāca vairāk nekā 260 tūkstošus atkritumu maisu.

2015. gada 25. aprīlis 2015. gada Lielajā talkā piedalījās ap 175 000 cilvēku. Oficiāli pieteiktas 1620 talkošanas vietas, no tām Rīgā 200. Savākto atkritumu daudzums lielāks — 1943,62 tonnas. Turpinājām iepriekšējos gados aizsākto tradīciju — sakoptajās vietās labiekārtojām vidi. 2014. gada 26. aprīlis 2014. gada Lielājā talkā piedalījās ap 160 000 cilvēku. Oficiāli pieteiktas 1453 talkošanas vietas. Savākto atkritumu daudzums — 1768 tonnas. Arī šogad cilvēki ļoti daudz strādājuši, lai sakoptu un labiekārtotu savu apkārtējo vidi, stādot puķes un kokus, krāsojot soliņus. 2013. gada 20. un 27. aprīlis 2013. gada Lielā talka, ņemot vērā laikapstākļus, oficiāli norisinās divās dienās — gan 20. aprīlī, gan 27. aprīlī, piedalās ap 85 000 cilvēku. Oficiāli pieteiktas 1357 talkošanas vietas. Pirmo reizi Lielās talkas vēsturē reģistrēto talkošanas vietu skaits pārsniedz atzīmēto piesārņoto vietu skaitu. Šogad cilvēki ļoti daudz ir strādājuši, lai labiekārtotu savu apkārtējo vidi, kurā viņi uzturas ikdienā. Arī savākto atkritumu daudzums šogad ir bijis līdzvērtīgs 2012. gada Lielajai talkai. 2012. gada 21. aprīlis 2012. gada Lielajā talkā piedalījās ap 180 000 talcinieku. Oficiāli pieteiktas ap 1400 talkošanas vietas Tonnas vairs nav svarīgas, Latvija kļūst tīrāka! Un mēs arī stādām mežus, puķes, labiekārtojam pagalmus! zeme attīrīta no aptuveni 2744 t atkritumu (Rīgā — 175 t). Zeme attīrīta no aptuveni 3500 t atkritumu (Rīgā — 142 t). 2009. gada 18. aprīlis Piedalās vairāk nekā 110 000 talcinieku. Talcinieku vidū bija 392 pašvaldības, 269 skolas, 161 uzņēmums un organizācija, kā arī 12 augstskolas. Savākti ap 340 000 maisu (ietilpība — 60 litru) ar atkritumiem. 2008. gada 13. septembris Piedalās ap 50 000 talcinieku. Talcinieku vidū bija 364 pašvaldības. Savākti vairāk nekā 260 000 maisu ar atkritumiem. Lielās talkas organizatori ir Projekts Pēdas, Latvijas Pašvaldību savienība, domu biedru grupa Tīriem mežiem. Organizatoru sadarbības partneri ir Latvijas Valsts prezidenta kanceleja, Valsts kanceleja, Vides ministrija, Latvijas valsts meži, Latvijas Valsts ceļi. Talkas idejas autore ir rakstniece Anna Žīgure. Talkas patrons 2008.–2010. gadā bija Latvijas Valsts prezidents Valdis Zatlers (piedalījās arī pirmajā Lielajā talkā Lapmežciema pagastā), savukārt 2012.–2015. gadā — Latvijas Valsts prezidents Andris Bērziņš.


Andress Eskobars

Andress Eskobars Saldariaga (; — ) bija Kolumbijas futbola izlases aizsargs, kurš tika nošauts Medeljinā. Viņa slepkavība tiek saistīta ar bumbas ieraidīšanu savos vārtos 1994. gada Pasaules kausa spēlē, kuras dēļ vairāki narkobaroni esot zaudējuši ievērojamas naudas summas sporta totalizatorā. Cits skaidrojums viņa nāvei ir vienkāršs bāra kautiņš, kura rezultātā tika savainoti vairāki cilvēki. Kolumbijas un Atletico Nacional fani Eskobaru joprojām piemin kā vērtīgu spēlētāju.


Teksta redaktors

Teksta redaktors ir datorprogramma, kas ļauj sastādīt un aplūkot parastus teksta failus.

Tipiskas teksta redaktoru tehniskās iespējas ir teksta kopēšana, izgriešana un ielīmēšana, kā arī simbolu virkņu meklēšana un aizvietošana.

Teksta redaktors ir viena no programmām, kas parasti tiek iekļauta jebkurā operētājsistēmu distributīvā, lai būtu iespēja rediģēt konfigurācijas un citus failus.

Tekstprocesorus, piemēram, LibreOffice Writer, AbiWord, Microsoft Word, nepieskaita pie teksta redaktoriem, jo šajās programmās veidotie dokumenti nav parasti teksta faili un nav izmantojami ar parastiem teksta redaktoriem.


Alfrēds Grava

Alfrēds Grava (1919—2003) bija Rīgas Valsts 1. ģimnāzijas matemātikas pedagogs, mācību grāmatu autors.


Vasilijs Sinaiskis

Vasilijs Sinaiskis (; , Tambovas guberņa — , Brisele) bija Krievijas un Latvijas jurists, vēsturnieks un dzejnieks. Tambovas garīgās seminārijas un Tērbatas Universitātes (1903)) absolvents.

Docēja romiešu tiesības Tērbatas Universitātē (1908—1911), vēlāk civiltiesības Kijivas Universitātē (1911—1922); no 1922. līdz 1944. gadam LU profesors. Civiltiesību speciālists, nodarbojās arī ar tiesību filozofijas problēmām. Bija krievu studentu korporācijas Fraternitas Arctica biedrs.


Metaanalīze

Metaanalīze ir kvantitatīvās analīzes instruments, lai salīdzinātu un kombinētu vairāku pētījumu rezultātus. Metaanalīzi definē kā pētījumu rezultātu no individuāliem pētījumiem, kopuma statistisko analīzi ar mērķi apvienot secinājumus vienā kopīgā. Tā ir sistemātiska tehnika esošo kvantitatīvo pētījumu rezultātu atrašanai, pārbaudīšanai, apkopošanai un analīzei. Metaanalīze ir veicama, lai izdarītu vispārējus secinājumus no vairākiem empīriskiem pētījumiem par kādu konkrētu tēmu, kā arī lai palīdzētu formulēt hipotēzes pirms konkrētā pētījuma sākuma.


Lielā spēle

Lielā spēle (, ) vai Ēnu turnīri () bija Britu impērijas un Krievijas Impērijas sāncensība par ietekmi Centrālāzijā. Parasti šo terminu attiecina uz laika posmu no 1813. gada, kad noslēdza Krievu-persiešu miera līgumu, līdz 1907. gadam, kad noslēdza Angļu-krievu līgumu par abpusējo interešu atzīšanu Centrālāzijā. Par termina Lielā spēle autoru uzskata Britu Austrumindijas kompānijas izlūkošanas virsnieku Arturu Konoliju, bet plašākā apritē to ieviesa britu rakstnieks Radjards Kiplings ar savu romānu "Kims" (1901).


Kategorija:Rīgas Valsts 1. ģimnāzijas absolventi

Personības, kas absolvējušas Rīgas Valsts 1. ģimnāziju vai faktiski šo pašu skolu zem cita nosaukuma.


Klavesīns

Klavesīns ir taustiņu mūzikas instruments. Tas ir klavieru priekštecis. Skaņa rodas, nospiežot taustiņus, kas rausta stīgas klavesīna iekšienē. Klavesīns tika plaši izmantots baroka mūzikā. Lai gan to ir izkonkurējušas klavieres, klavesīnu dažkārt mūsdienās izmanto populārajā mūzikā.


NBS 1. mehanizētais kājnieku bataljons

1. Mehanizētais kājnieku bataljons ir viens no diviem Latvijas Nacionālo bruņoto spēku kājnieku bataljoniem, kurš ietilpst Sauszemes spēkos. Otrs tā nosaukums angliskajā versijā ir LATBAT.


NBS 2. mehanizētais kājnieku bataljons

2. mehanizētais kājnieku bataljons (saīsināti 2. MKB) ir viens no diviem Latvijas Nacionālo bruņoto spēku kājnieku bataljoniem. To izveidoja 2002. gadā un tas dislocēts Kadagā. 2. mehanizētais kājnieku bataljons ietilpst Latvijas Sauszemes spēkos (SzS).


Kioti

Kioti ir traktortehnikas tirdzniecības zīmols. Daedong Industrial Co ir Dienvidkorejas mehanizētās lauksaimniecības tehnikas ražotājs. 1947. gadā sākuši ražot dzinējus.


Ford Consul

Ford Consul ir automobilis, ko izgatavoja Ford rūpnīca Apvienotajā Karalistē.

Izvērtējot divus automobiļus laika posmā starp 1951. un 1962. gadu, kļuva zināms, ka Ford Consul bija stabilāks par līdzgaitnieku Ford Zephyr, kaut gan dzinēja veiktspēja pēdējam bija lielāka. 1962. gadā modelis tika aizēnots ar jaunajiem, 4-cilindru Zephyr modeli un Ford Cortina. Consul vārds vēlreiz parādījās 1972. gadā, līdz pat 1975. gadam. Tirgū tas bija Zephyr marku aizstājējs, tā virsbūve tika lietota arī uz luksusa modeļa — Ford Granada Mk I.

Ford Classic un Mk I Cortina modeļi sākotnēji tika dēvēti attiecīgi par Ford Consul Classic un Ford Consul Cortina. __TOC__


Vilce (upe)

Vilce ir Svētes labā krasta pieteka Lietuvā un Jelgavas novadā Latvijā. Sākas Šauļu apriņķī pie Jodeiķu ciema Linkuvas galēnmorēnu vaļņa ziemeļu malā. Tek pa Zemgales līdzenumu. Lietuvā upes gultne regulēta, Latvijā lielākoties dabīga. Vairākas ūdenskrātuves (lielākā - Ķemsu ūdenskrātuve pie Skaistģires). Upes lejtecē Vilces dabas parks. Ietek Svētē pie Mūrmuižas.


Vilce

Vilce ir apdzīvota vieta Jelgavas novada Vilces pagastā, pagasta centrs. Izvietojusies pagasta ziemeļos Vilces upes krastā pie autoceļa P103 no novada domes Jelgavā un no Rīgas.

Apdzīvotā vieta izveidojusies ap bijušās Vilces muižas (Groß-Wilzen) centru. Izaugusi pēckara gados kā padomju saimniecības «Vilce» ciemats. Vilcē atrodas pagasta pārvalde, pamatskola, tautas nams, bibliotēka, pasts, doktorāts, veikali. Vilces muižas apbūve ir valsts nozīmes arhitektūras piemineklis. Ciema rietumiem piekļaujas Vilces dabas parka teritorija ar Vilces pilskalnu.


Medeljina

Medeljina (), oficiāli Medeljinas municipalitāte (), ir otra lielākā pilsēta Kolumbijā. Tā atrodas Aburas ielejā, vienā no Andu ziemeļu reģioniem. Tajā ir ap 2,4 miljoniem iedzīvotāju. Tā ir arī Medeljinas aglomerācijas centrs, kas ir otrs lielākais Kolumbijā ar 3,2 miljoniem iedzīvotāju un 95. lielākais pasaulē.


Melnais metāls (mūzikas žanrs)

Melnais metāls jeb blekmetāls (), ir smagā metāla apakšžanrs, kuram parasti ir raksturīgi mizantropiski un pret kristietību vērsti dziesmu teksti un mūziķu tēls.


Sojuz TMA-14

Sojuz TMA-14 (; ) bija pilotējams kosmosa kuģis apkalpes nogādāšanai uz Starptautisko kosmisko staciju (SKS).

Apkalpes sastāvā augšupceļā ietilpa arī kosmiskais tūrists Čārlzs Simoni, kurš veica otro lidojumu kosmosā (pirmais notika 2007. gadā ar kuģi Sojuz TMA-10 / Sojuz TMA-9). Savukārt lejupceļā pamatapkalpei pievienojās Gijs Lalibertē.


Hermanis

Hermanis — vīriešu personvārds;

Aivars Hermanis (1955) — latviešu mūziķis un komponists; Alvis Hermanis (1965) — latviešu režisors un aktieris; Daniels Hermanis (Daniel Hermann; ~1543—1601) — vācu humānists un rakstnieks, mūža otro pusi pavadīja Rīgā; Patriks Hermanis (Patrick Hermann; 1991) — vācu futbolists.


Pussycat Dolls

Pussycat Dolls (pazīstamas arī kā The Pussycat Dolls un PCD) ir amerikāņu meiteņu popgrupa un deju ansamblis, kuru izveidoja horeogrāfe Robina Antina. Grupa tika dibināta 1995. gadā kā deju grupa, kura bāzējās Kalifornijas pilsētā Losandželosā. Pēc vairāku gadu veiksmīgas darbības, 2003. gadā grupas horeogrāfe sarunu ceļā noslēdza ierakstu līgumu ar ierakstu kompāniju "Interscope Records" un grupa tika pārveidota par mūzikas grupu jeb popgrupu, kas sastāvēja no filipīniešu, havajiešu un krievu izcelsmes grupas galvenās solistes Nikolas Šercingeres un piecām meitenēm Melodijas Torntonas, Ešlijas Robertsas, Džesikas Sutas, Kimberlijas Vaijatas un Karmitas Baharas.

Grupa Pussycat Dolls pasaules slavu ieguva 2005. gadā ar savu debijas albumu PCD, kas debitēja Billboard 200 albumu topa 5. vietā, un no kura tika izdoti tādi veiksmīgi singli kā "Don't Cha", "Buttons" un "Stickwitu". Tieši ar trešo singlu grupa nopelnīja Grammy balvas nomināciju.

Pēc Karmitas Baharas aiziešanas no grupas 2008. gada martā meitenes turpināja darbu jau kā kvintets un 2008. gadā tika klajā laists grupas otrais albums "Doll Domination", kurā bija iekļauti tādi veiksmīgi singli kā "When I Grow Up" un "I Hate This Part".

Attīstoties grupas karjerai, tā sāka saņemt kritiku par pārlieku uzbāzīgu seksualitātes demonstrēšanu un vulgārām dejošanas manierēm. Turklāt grupai tika izteikta arī kritika, ka Pussycat Dolls galvenās solistes Nikolas Šercingeres loma grupā ir pārlieku dominējoša, jo viņa iedzied praktiski visas dziesmas un pārējās meitenes tiek atspiestas uz otro plānu, bekvokālā. 2010. gada sākumā par aiziešanu no grupas paziņoja tās dalībnieces Džesika Suta, Kimberlija Vaijata, Ešlija Robertsa un Melodija Torntona. Šī paša gaida maijā tika paziņots, ka vadošās vokālistes lomu saglabās Nikola Šercingere un grupai pievienosies Vanesa Karija, Keringtona Peina, Rino Nakasone-Razalana un Džeimija Lī Ruiza.


Playing the Angel

Playing the Angel ir Depeche Mode vienpadsmitais studijas albums. Tas grupas skanējumā iezīmēja atgriešanos pie analogajiem sintezatoriem un lielāku uzsvaru uz elektronisko mūziku. Albuma nosaukums ir aizgūts no albuma pēdējās dziesmas The Darkest Star teksta ("Oh you sad one, playing the angel isn't so easy where you're from"), tāpat vārds angel (eņģelis) ir pieminēts arī citās albuma dziesmās tādās kā "John the Revelator" "Suffer Well" un "Precious". Albums ir ievērojams arī ar to, ka tajā pirmo reizi kā dziesmu autors iesaistās arī grupas solists Deivs Gāns, kurš sadarbībā ar Kristiānu Eigneru un Endrū Filpotu albumam ir sarakstījis dziesmas "Suffer Well", "I Want it All" un "Nothing's Impossible". Albums gan no grupas fanu, gan mūzikas kritiķu puses tika uzņemts atzinīgi ar retiem izņēmumiem. Albumu producēja Bens Hiljers, kurš strādājis ar tādām britu alternatīvā roka grupām kā Elbow, Doves.


Latvijas Republikas Zemessardze

Latvijas Republikas Zemessardze (ZS) ir Nacionālo bruņoto spēku sastāvdaļa. Zemessardzes mērķis ir iesaistīt Latvijas Republikas pilsoņus valsts teritorijas un sabiedrības aizsardzībā, tā piedalās valsts aizsardzības sistēmas uzdevumu plānošanā un izpildē saskaņā ar valsts aizsardzības plānu. Zemessardzē var dienēt Latvijas Republikas pilsoņi vecumā starp 18 un 55 gadiem.


NBS Speciālo uzdevumu vienība

Nacionālo bruņoto spēku speciālo uzdevumu vienība (SUV) ir īpaši organizēta, apmācīta un ekipēta bruņoto spēku vienība, kas paredzēta speciālo uzdevumu veikšanai. Dibināta 1991. gada 19. septembrī kā LR AP Apsardzes dienesta Speciālais bataljons, 1992. gadā ieguva tagadējo nosaukumu. Vienība no 2017.g. un šobrīd ir NBS Speciālo operāciju pavēliecības komandiera pakļautībā, tās devīze: "Drošais uzvar!".


Lielausu lapsa

Lielausu lapsa (Otocyon megalotis) ir lielausu lapsu ģints (Otocyon) plēsējs, kas pieder pie suņu dzimtas (Canidae) pamatcilts (Basal Caninae). Lielausu lapsa ir vienīgā suga lielausu lapsu ģintī.

Sugas zinātniskais nosaukums "megalotis" ir atvasināts no grieķu valodas, "mega" grieķiski nozīmē "liels", un "otis" nozīmē "ausis". Ģints nosaukums "Otocyon" arī ir cēlies no grieķu valodas, "oto" — "ausis", un "cyon" — "suns" (ausu suns). Tulkojot burtiski sanāk — ausu suns ar lielām ausīm.

Lielausu lapsas apdzīvo savannu Āfrikas austrumos un dienvidos.


Genādijs Padalka

Genādijs Padalka (Гeннадий Иванович Падалка, dzimis ) ir Krievijas kosmonauts, Krievijas Gaisa spēku pulkvedis. Viņa kopējais kosmosā pavadītais laiks ir 879 dienas, kas ir pasaules rekords.

Padalka pirmo kosmisko lidojumu veica 1998.—1999. gadā ar kosmosa kuģi Sojuz TM-28 ilglaicīgā ekspedīcijā uz Mir staciju.

Otro lidojumu viņš veica 2004. gadā ar Sojuz TMA-4 uz Starptautisko kosmisko staciju (SKS).

Trešais lidojums notika 2009. gadā, kosmosa kuģī Sojuz TMA-14 dodoties uz SKS kā 19. ekspedīcijas komandierim.

Ceturto lidojumu Padalka veica 2012. gadā no maija līdz septembrim kā kosmosa kuģa Sojuz TMA-04M un SKS 32. ekspedīcijas komandieris.

2013. gada augustā Padalka iecelts SKS-43/44 ekspedīcijas apkalpē, jo Jurijs Lončakovs, kurš gatavojās šai misijai, atstāja Kosmonautu sagatavošanas centru. Piektais lidojums kosmosā viņam sākās 2015. gada martā, esot kosmosa kuģa Sojuz TMA-16M komandierim. Uz zemes atgriezās 2015. gada septembrī.

2017. gada 28. aprīlī Genādijs Padalka atstāja kosmonautu vienību.


SKS pamatekspedīciju uzskaitījums

SKS pamatekspedīciju uzskaitījumā parādītas visas ilglaicīgās ekspedīcijas uz Starptautisko kosmosa staciju. Šeit nav iekļautas īslaicīgās viesekspedīcijas. Treknrakstā atzīmēts ekspedīcijas komandieris.


Maikls Berets

Maikls Rīds Berets (Michael Reed Barratt, dzimis ) ir Nacionālās aeronautikas un kosmosa administrācijas (NASA) astronauts, aerokosmiskās medicīnas, bioloģijas speciālists.


Igaunijas apriņķi

Apriņķi () ir Igaunijas pirmā līmeņa administratīvais iedalījums. Kopā ir 15 apriņķi. Katra apriņķa pārvaldi (maavalitsus) vada persona, kuras amata nosaukums igauņu valodā ir maavanem (pārvaldnieks). Šajā amatā persona tiek ievēlēta uz pieciem gadiem, kā arī tā pārstāv apriņķi Igaunijas valdībā. Katrs apriņķis sīkāk dalās pilsētās (linnad) un pagastos (vallad).


Röyksopp

Röyksopp () ir norvēģu elektroniskās mūzikas duets, kura sastāvā ietilpst Torbjorns Bruntlands () un Sveins Berge (). Duets ir bāzējies otrajā lielākajā Norvēģijas pilsētā Bergenā. Oficiāli grupa tika dibināta 1998. gadā un debijas albums "Melody A.M." klajā nāca 2001. gadā.


Jenotsuns

Jenotsuns (Nyctereutes procyonoides) ir suņu dzimtas (Canidae) plēsējs, kas pieder dzimtas pamatcilts (Basal Caninae) grupai. Jenotsuns ir vienīgā mūsdienās izdzīvojusī suga jenotsuņu ģintī (Nyctereutes).

Jenotsuņa zinātniskais vārds ir atvasināts no grieķu valodas, "nycto" nozīmē "nakts", "ereutes" nozīmē "klejotājs" (nakts klejotājs). Sugas nosaukums "procyon" nozīmē "jenots", galotne "oid" tiek lietota suņu dzimtas dzīvniekiem, gan suņiem, gan vilkiem, gan lapsām. Šo dzīvnieku zinātnieki ir nosaukuši par jenotsuni, jo izskatā tas atgādina "īsto" jenotu (Procyon lotor), lai gan abi nav radinieki.


2009. gada Austrālijas Grand Prix

2009. gada Austrālijas Grand Prix bija Formula 1 Grand Prix izcīņa, kura norisinājās no līdz Albertparka sacīkšu trasē. Šī bija pirmā Grand Prix izcīņa, kurā piedalījās Brawn GP komanda un autobraucējs Sebastjēns Buemi.


Brīze

Brīze ir vējš, kas pūš no jūras uz sauszemi vai no sauszemes jūrā, divreiz diennaktī mainot savu virzienu. Tā ātrums ir neliels — līdz 4 m/s. Brīze parasti pūš lielu ezeru vai jūru piekrastēs. Dienas laikā pūš jūras brīze, bet naktī — sauszemes brīze, t.i. dienā vējš pūš no jūras uz sauszemi, bet naktī no sauszemes uz jūru. Iemesls brīzes virziena maiņai ir tas, ka virs jūras un virs sauszemes gaiss sasilst atšķirīgā ātrumā. Dienā virs jūras tas sasilst lēnāk nekā virs sauszemes, tādēļ jūras gaisam ir arī lielāks blīvums un tas sāk pūst uz sauszemes pusi. Tikmēr sauszemes gaiss sasilst ātrāk, tā blīvums ir mazāks, tas ir vieglāks un tādēļ ceļas augšup un pārvietojas jūras virzienā diezgan lielā augstumā virs zemes. Naktī viss notiek apgrieztā secībā — zeme atdziest ātrāk par jūru un tad siltākais gaiss ir virs jūras. Tam ir vismazākais blīvums un tas ir visvieglākais, tāpēc tas ceļas augšup un tā vietā jūrā ieplūst vēsais gaiss no sauszemes.

Visbiežāk brīzes ir vērojamas vasarā, kad temperatūras atšķirība starp jūras un sauszemes gaisu ir vislielākā.


Sausums

Sausums ir ilgs laika posms bez nokrišņiem. Parasti sausuma laikā ir ļoti augsta gaisa temperatūra un zems gaisa mitrums, kas samazina mitruma daudzumu augsnē, samazinot vai iznīkstot ražai.

Sausuma sākumā parasti ir ilgstošs anticiklons. Liela karstuma dēļ iztvaiko ūdens (atmosfēras sausums) un krietni samazinās augsnes mitrums (augsnes sausums).

Sausuma laikā ūdens piekļuve augam caur sakņu sistēmu samazinās, patērētā ūdens daudzums, kas tiek izmantots transpirācijai pārsniedz to ūdens daudzumu, ko augs saņem no augsnes. Tiek apgrūtināta arī normāla fotosintēzes norise.

Visbiežāk sausumi novērojami stepju zonā, retāk mežastepju zonā. Ļoti reti (2 līdz 3 reizes gadsimtā) sausums var būt arī mežainajās teritorijās. Jēdziens "sausums" neattiecas uz tuksnešiem un pustuksnešiem, kur šāds sauss un karsts laiks ir norma, tur tas ir katru gadu un visu laiku.


Vladislavs Ļistjevs

Vladislavs "Vlads" Ļistjevs (; — ) bija krievu žurnālists. Viņš bija pirmais Ostankinas Pirmā kanāla ģenerāldirektors.


Spāņu īpašvārdu atveidošana

Spāņu valodas īpašvārdu atveidošana latviešu valodas vidē tiek veikta pēc fonētiskās transliterācijas principa, ņemot vērā latviešu valodas tradīcijas spāņu valodas īpašvārdu atveidošanā. Spāņu valodas alfabēta burti un burtkopas tiek tieši pārlikti latviešu valodas ortogrāfijā, pakļaujot šos vārdus gramatizācijai. Pastāv diezgan ievērojams eksonīmu klāsts, kuru atveide dažādu iemeslu dēļ atšķiras no šeit minētajiem principiem.

Pēc šiem noteikumiem atveido spāņu un citu spāņvalodīgo nāciju personvārdus, kā arī ģeogrāfiskos nosaukumus spāņvalodīgajās valstīs. Atveidojot netiek ņemtas vērā diezgan ievērojamās reģionālās un dialektu atšķirības spāņu valodas fonētikā.


SKS 19. ekspedīcija

19. ekspedīcija bija pēdējā ar trīs cilvēku apkalpi. stacijā ieradās kosmosa kuģis Sojuz TMA-15 ar trīs kosmonautiem, kas pievienojās stacijā esošajiem. Stacijas ekspedīcijas nosaukums tad tika mainīts uz 20.


SKS 16. Krievijas viesekspedīcija

SKS 16. Krievijas viesekspedīcija ( jeb ЭП-16) bija Krievijas rīkota īslaicīga kosmonauta ekspedīcija uz Starptautisko kosmisko staciju (SKS).

Viesekspedīcija startēja ar kosmosa kuģi Sojuz TMA-14, un tās apkalpe bija kosmiskais tūrists Čārlzs Simoni, pirmais, kas kosmosā devies otro reizi. Kopā ar viņu ar Sojuz TMA-14 uz staciju tika nogādāti arī SKS 19. ekspedīcijas apkalpes locekļi Genādijs Padalka un Maikls Berets.

Uz zemi kosmonauts atgriezās kosmosa kuģa Sojuz TMA-13 nolaižamajā aparātā kopā ar SKS 18. ekspedīcijas apkalpes locekļiem Juriju Lončakovu un Maiklu Finku.


Anda Eibele

Anda Eibele (dzimusi Rīgā) ir bijusī latviešu basketboliste, pēc spēlētājas karjeras beigām — trenere. Spēlēja saspēles vadītājas pozīcijā, Latvijas sieviešu basketbola izlases dalībniece. Latvijas nacionālās izlases sastāvā izcīnījusi 6. vietu 2005. gada Eiropas čempionātā Turcijā, 7. vietu 2009. gada Eiropas čempionātā Latvijā, piedalījusies 2008. gada Pekinas olimpiskajās spēlēs. A. Eibele ir Austrijas, Latvijas un Kipras čempionātu uzvarētāja.

2021. gada decembrī apstiprināta par Latvijas 3x3 basketbola sieviešu izlases galveno treneri.

Izglītību ieguvusi Biznesa augstskolā "Turība".


Estere Daisone

Estere Daisone (Esther Dyson, dzimusi ) ir ASV žurnāliste, ciparu tehnoloģiju komentētāja, uzņēmēja, filantrope.

2008. gada 7. oktobrī Space Adventures paziņoja, ka Daisone ir samaksājusi trīs miljonus dolāru par iespēju kļūt par Čārlza Simoni dublieri, kad viņš dotos kosmiskaja lidojumā uz Starptautisko kosmisko staciju ar kosmosa kuģi Sojuz TMA-14. Ja Simoni kādu iemeslu dēļ netiktu pielaists lidojumam, Daisone viņa vietā dotos uz staciju. Viņa veica treniņus Krievijā, gatavojoties lidojumam. Tā kā Čārlzs Simoni veiksmīgi startēja kosmosā, Daisonei neizdevās izmantot šo iespēju.


Jenotsuņi

Jenotsuņi ģints () pieder pie suņu dzimtas pamatcilts (Basal Caninae) suņu dzimtas (Canidae) plēsējiem. Tas ir atdalījies no pārējās suņu dzimtas pirms 10 - 7 miljoniem gadu. Jenotsuņu zinātniskais vārds ir atvasināts no grieķu valodas, "nycto" nozīmē "nakts", "ereutes" nozīmē "klejotājs" (nakts klejotājs).

Ilgu laiku zinātnieki uzskatīja, ka jenotsuņi ir dzīvojuši tikai Eirāzijā, bet nesen tika atrasti jenotsuņa Nyctereutes abdeslami fosilie kauli Marokā, Āfrikā


Nine Inch Nails diskogrāfija

Šī ir amerikāņu industriālā roka projekta Nine Inch Nails diskogrāfija. Nine Inch Nails kopš 1988. gada ir izdevis 7 albumus, kā arī vairākus remiksu albumus, singlus, videoklipus un koncertierakstus.

__TOC__


Kosumelas lapsa

Kosumelas lapsa (Urocyon sp) ir pelēko lapsu ģints (Urocyon) plēsējs, kas pieder pie suņu dzimtas (Canidae) pamatcilts (Basal Caninae).

Arheoloģiskie izrakumi liecina, ka Kosumelas lapsa (Urocyon sp.) jau no seniem laikiem ir apdzīvojusi Meksikas Kosumelas salu. Ir zināms, ka lapsa ir dzīvojusi uz salas vismaz tajā laikā, kad salu sāka apdzīvot maiji. Lapsai nav veikti nopietni zinātniski pētījumi. Kosumelas lapsas izdzīvošana ir ļoti kritiska, to ir tik maz vai varbūt tās ir jau izmirušas, ka nav veicami vērojami dabā, kā arī nevienā muzejā nav pieejams pilnīgs lapsas galvaskauss. Pētījumi ir veikti tikai lapsas fosilajiem kauliem, kas atrasti, pētot maiju civilizācijas liecības salā. Zinātnieki uzskata, ka Kosumelas lapsa ir nokļuvusi izolcijā no pārējām lapsām pirms 5000 - 13 000 gadiem, bet iespējams arī agrāk.


Džeks Kevorkjans

Džeks Kevorkjans (, 26.05.1928. — 3.06.2011.) bija ārsts, eitanāzijas idejas piekritējs, kurš aktīvi īstenoja savus uzskatus praksē. Palīdzējis aiziet no dzīves vairāk nekā 130 neārstējamiem slimniekiem.


Gandamakas miera līgums

Ar Gandamakas miera līgumu 1879. gadā noslēdzās Otrā angļu-afgāņu kara (1878—1880. gads) pirmā fāze. Saskaņā ar šo līgumu, Afganistāna nodeva Britu impērijas valdījumā dažas stratēģiski svarīgas teritorijas, tādējādi izvairoties no vispārējas valsts okupācijas. Līgumu 1879. gada 26. maijā netālu no Gandamakas ciema Austrumafganistānā parakstīja valdnieks Muhammeds Jakubs no afgāņu puses un Luijs Kavanjari no Britu Indijas valdības puses. Vairums vēsturnieku ir vienisprātis, ka šis līgums ievadīja Otrā angļu-afgāņu kara otro fāzi.


Roberts Ķīlis

Roberts Ķīlis (dzimis Rīgā, miris ) bija latviešu sociālantropologs, pedagogs un politiķis. Rīgas Ekonomikas augstskolas asociētais profesors, Valsts prezidenta Valda Zatlera Stratēģiskās analīzes komisijas priekšsēdētājs un Latvijas izglītības un zinātnes ministrs.


Caninae

Caninae (latīniski) ir viena no suņu dzimtas apakšdzimtām, šajā apakšdzimtā tiek iedalīti visi mūsdienās dzīvojošie suņu dzimtas plēsēji, kā arī to tuvākie, izmirušie radinieki, kā piemēram Sardīnijas suns (Cynotherium sardous) vai briesmīgais vilks (Canis dirus). Senāki un primitīvāki suņu dzimtas dzīvnieki iedalās Hesperocyoninae un Borophaginae apakšdzimtās.


Mikalojs Konstantīns Čurļonis

Mikalojs Konstantīns Čurļonis vai Mikalojus Konstantins Čurļonis (, , dzimis , miris ) bija 19. gadsimta beigu — 20. gadsimta sākuma lietuviešu gleznotājs un komponists. Vairāk nekā 250 muzikālu kompozīciju un apmēram 300 gleznu autors. Viņa darbi atstājuši būtiski ietekmi uz mūsdienu Lietuvas kultūru. Liela daļa no Čurļoņa gleznām apskatāma M. K. Čurļoņa Nacionālais Mākslas muzejā Kauņā.


Arnolds Meri

Arnolds Meri (; — ) bija pirmais igauņu tautības Padomju Savienības Varonis, politiskais un sabiedriskais darbinieks. 2007. gadā bija apsūdzēts par piedalīšanos genocīdā. Lenarta Meri brālēns.


Karību suns

Karību suns () ir izmiris suņu dzimtas plēsējs. Tā ir Karību suņu ģints (Indocyon) vienīgā suga, kas bija sastopama gan Mazajās Antiļu salās, gan Lielajās Antiļu salās.

Karību suņa fosilie kauli pirmo reizi tika atrasti 1956. gadā. Tie netika klasificēti kā jaunas ģints dzīvnieki līdz 1981. gadam (Arredondo, 1981). Līdz 1981. gadam tos sauca par Paracyon caribensis, bet tā kā zinātniskais vārds Paracyon 1827. gadā tika lietots Tasmānijas vilka apzīmējumam, tad zinātnieks O. Arrendondo nosauca Karību jūras Antiļu salu izmirušos dzīvniekus par Indocyon caribensis.

Zinātnieki ir atraduši vairāku dzīvnieku kaulu fragmentus (lielākā daļa no tiem apakšžokļi). No apakšžokļa izmēra var spriest, ka dzīvnieki ir bijuši maza auguma, lapsām līdzīgi, bet to izcelsme un izmiršanas iemesli nav zināmi.

Karību suņa pētījumi joprojām tiek veikti, un zinātnieku grupa uzskata, ka suņi uzturēja līdzsvaru salu savvaļas faunā, jo tie medīja grauzējus, mērkaķus un citus sīkus dzīvniekus.


Suņveidīgie

Suņveidīgo apakškārta (Caniformia) ir viena no divām plēsēju apakškārtām. Visiem suņveidīgajiem dzīvniekiem ir raksturīgs pagarināts purns un nagi, kurus nevar ievilkt un paslēpt ķepās, kas ir tieši pretēji kaķveidīgo apakškārtas (Feliformia) dzīvniekiem. Vēl viena pazīme, kas tos atdala no kaķveidīgajiem, ir tā, ka suņveidīgajiem ir vairāk zobu, kā arī suņveidīgie dzīvnieki ir visēdāji, izņēmums ir lielā panda, kas pārtiek vienīgi no augu barības.

Suņveidīgo apakškārtā ietilpst 12 dzimtas, no kurām 3 dzimtas ir izmirušas, bet 9 dzīvojošas joprojām mūsdienās. Pirms kāda laika hiēnu dzimta (Hyaenidae) tika iedalīta suņveidīgo apakškārtā, bet šobrīd tā atrodas kaķveidīgo apakškārtā.


Kubas suns

Kubas suns (Cubacyon transversidens) ir izmiris suņu dzimtas plēsējs. Tā ir Kubas suņu ģints (Cubacyon) vienīgā suga, kas bija sastopama tikai Kubas salā.

Par Kubas suni zinātniekiem ir ļoti maz datu, ir atrasts tikai viens apakšžokļa fragments. Atšķirīgas ģints zinātniskais vārds Kubas sunim tika iedots 1974. gadā. Ir zinātnieki, kas nav pārliecināti, vai Kubas suņa atrastais kaula fragments nav kāda mājas suņa fosils kauls. Tomēr zinātnieku grupa, kas veic pētījumus par Kubas suni ir pārliecināti, ka tas ir nezināms savvaļas suņu dzimtas dzīvnieks.


Dons Kihots

"Atjautīgais idalgo Lamančas Dons Kihots" (), zināms vienkārši kā "Dons Kihots" (Don Quixote), ir spāņu rakstnieka Migela de Servantesa 1605. un 1615. gadā izdots romāns divās daļās. Tas ir stāsts par ekscentrisku idalgo Alonso Kihano (Alonso Quixano). Salasījies bruņinieku stāstus, viņš nolemj par tādu kļūt. Viņš pieņem sev vārdu Lamančas dons Kihots (Don Quixote de la Mancha) un uzsāk klejojumus apkārt, lai cīnītos par taisnīgumu pasaulē. Par viņa ieroču nesēju kļūst vienkāršs zemnieks Sančo Pansa. Vēl romānā tiek stāstīts par dona Kihota uzticamo zirgu Rosinanti un iemīļotu sievieti Tobosas Dulsineju. "Donu Kihotu" ir pieņemts uzskatīt par pirmo moderno romānu literatūras vēsturē. Grāmatas otrā daļa ir pretstats pirmajai daļai.


Plūdi

Plūdi ir dabas parādība, kad ūdenstilpēs paaugstinās ūdens līmenis un applūst to tuvumā esošā sauszeme. Galvenie plūdu iemesli ir ilgstoši nokrišņi, sniega kušana, cunami, ledus sastrēgumi, kā rezultātā esošās ūdensteces (upes) nespēj aizvadīt ūdeni. Plūdi var būt arī tad, ja ūdens līmeņa celšanos neiztur kāds dambis, aizsprosts vai cita aizsargkonstrukcija un tad applūst plašas teritorijas. Latvijas teritorijā plūdu cēloņi ir vētras uzplūdi jūras piekrastē un strauja ūdens līmeņu celšanās upēs un ezeros palu un lietus uzplūdu laikā.

Plūdi ietekmē teritoriju gan uzreiz to norises laikā, gan ilgtermiņā, kad tie ir jau beigušies. Plūdu apdraudējums ir plūdu iestāšanās iespējamība kopā ar iespējamo nelabvēlīgo ietekmi uz cilvēku veselību, vidi, kultūras mantojumu un saimniecisko darbību. Plūdi izposta cilvēku mājas, bojā infrastruktūru, atsevišķos gadījumos ir arī cilvēku upuri.


Paukošana 2008. gada vasaras olimpiskajās spēlēs — zobens sieviešu komandām

2008. gada vasaras olimpisko spēļu komandu sacīkstes sievietēm paukošanā ar zobenu notika 14. augustā. Zelta medaļu izcīnija Ukrainas paukošanas komanda.


Urocyon progressus

Urocyon progressus (latīniski) ir izmirusi plēsēju suga pelēko lapsu ģintī (Urocyon).

Pelēko lapsu ģints ir viena no vecākajām suņu dzimtā, toties suga Urocyon progressus ir visvecākā pelēko lapsu ģintī. Šīs sugas pārstāvji Ziemeļameriku apdzīvoja pirms 3,5 miljoniem gadu un izmira pleistocēna sākumā. Zinātnieki pieļauj, ka Urocyon progressus varētu būt priekštecis pelēkajai lapsai (Urocyon cineroargenteus), kas Ziemeļamerikā parādās pirms 1,5 miljoniem gadu.


Šrēdingera vienādojums

Šrēdingera vienādojums apraksta kvantu sistēmas stāvokļa maiņu laikā. Tas ir nosaukts par godu Ervīnam Šrēdingeram, kurš to atklāja 1926. gadā. Šrēdingera vienādojums kvantu mehānikā ir tikpat nozīmīgs kā Ņūtona likumi klasiskajā mehānikā. Šrēdingera vienādojuma analogs klasiskajā mehānikā ir Hamiltona–Jakobi vienādojums.


Meri (nozīmju atdalīšana)

Arnolds Meri (Arnold Meri; 1919—2009) — pirmais igauņu tautības Padomju Savienības varonis, politiskais un sabiedriskais darbinieks; Lennarts Meri (Lennart Meri; 1929—2006) — Igaunijas prezidents; Žozefs Meri (Joseph Méry; 1797—1866) — franču žurnālists, rakstnieks un dzejnieks; meri - tauta Kenijā.


Gaisa piesārņojums

Gaisa piesārņojums ir dažādu kaitīgo vielu nokļūšana atmosfērā lielos daudzumos. Šādām vielām gaisā nevajadzētu būt vai arī tām jābūt ļoti mazos daudzumos. Piesārņojumu galvenokārt rada rūpnīcas un transportlīdzekļi. Galvenie gaisa piesārņotāji ir oglekļa dioksīds jeb CO₂, slāpekļa oksīdi, sēra dioksīds, ogļūdeņraži, aldehīdi, smagie metāli kā Pb, Cu, Zn, Cd, Cr, un atmosfēras putekļi.

Gaisa piesārņojums ir bīstams ne tikai cilvēkiem, bet arī nodara ļaunumu visai dzīvajai dabai. Daudzu jaunu tehnoloģiju ieviešana atvieglo dzīvi, taču tehnoloģijas ieviešanai nepieciešama enerģija, ko galvenokārt iegūst, sadedzinot kurināmo - akmeņogles, naftu un dabasgāzi. Tā rezultātā gaisā izplūst miljoniem tonnu dažādu gāzu kopā ar pelnu, putekļu un kvēpu daļiņām. Lielu pilsētu problēma ir smoga novēršana. Tas veidojas no transportlīdzekļu izplūdes gāzēm un no ražošanas atkritumu gāzēm.


Ikariam

Ikariam ir Gameforge AG izstrādāta tīmekļa pārlūka stratēģijas daudzlietotāju datorspēle. Spēle ir bezmaksas, bet par maksu iespējams iegūt papildu bonusus un iespējas.

Spēles darbība notiek pasaulē, kas atgādina Seno Grieķiju. Tajā dalībnieks var izveidot un attīstīt savas pilsētas, sadarbojoties vai karojot ar citām pilsētām. Spēles darbība saistīta ar resursu ieguvi, sadali, tirgošanos, laupīšanu, jaunu tehnoloģiju atklāšanu, kas dod jaunas iespējas, armijas uzturēšanu un vadīšanu kaujās, diplomātijas veikšanu ar citiem spēlētājiem.


Svaru bumba (sports)

Sportā svaru bumba ir svarcelšanas sporta rīks, kas domāts ķermeņa fiziskā spēka attīstīšanai.


Galileo (starpplanētu zonde)

Galileo bija NASA starpplanētu zonde Jupitera un tā pavadoņu pētīšanai. Tā tika palaista 1989. gada 18. oktobrī no kosmoplāna Atlantis STS-34 misijas laikā, izmantojot papildpakāpi IUS.

Galileo Jupiteru sasniedza 1995. gada 7. decembrī pēc vairāk kā sešu gadu ilga lidojuma, kura laikā tika veikti gravitācijas manevri pie Zemes un Veneras.

Galileo veica pirmo asteroīda pārlidojumu, atklāja pirmo asteroīda pavadoni, bija pirmais kosmiskais aparāts, kurš nonācis Jupitera orbītā, kā arī pirmais aparāts, kurš nosūtīja nolaižamo zondi Jupitera atmosfērā.

2003. gada 21. septembrī Galileo misija beidzās. Kosmiskais aparāts tika nosūtīts Jupitera atmosfērā ar gandrīz 50 km/s lielu ātrumu, kur tas sadega. Tas tika darīts, lai izvairītos no iespējas, ka uz kāda no Jupitera pavadoņiem varētu nonākt Zemes mikroorganismi.


Eitanāzija dzīvniekiem

Iemidzināšana jeb eitanāzija - veterinārmedicīnā lietots apzīmējums dzīvnieka nesāpīgai nonāvēšanai, ja tas pakļauts stresam, sāpēm vai ciešanām, ko nevar (vai īpašnieks nevēlas) novērst citām metodēm, ja dzīvnieks ir pārāk agresīvs un apdraud gan cilvēkus, gan dzīvniekus savā tuvumā vai jebkura cita iemesla dēļ, ja eitanānziju pieprasa dzīvnieka īpašnieks.

Attiecīgi, dzīvnieku nonāvēšanā aizliegts izmantot metodes, kurās dzīvnieki nobeidzas sāpēs, krampjos vai nosmokot. Dzīvnieku eitanāzijā izmanto šādas metodes: lēna CO2 ievadīšana; cervikālā translokācija; vispārējās narkozes padziļināšana līdz letālam iznākumam. Eitanāziju veic praktizējošs veterinārārsts pēc dzīvnieka īpašnieka rakstveida pieprasījuma saņemšanas, izmantojot zāļu līdzekļus, kuri izraisa tūlītēju nesāpīgu un neatgriezenisku samaņas zudumu un nāvi. Pēc eitanāzijas veterinārārstam jāpārliecinās, ka iestājusies dzīvnieka bioloģiskā nāve.


Buru Delta

Buru Delta (δ Vel , δ Velorum, Buru δ, Delta Velorum) ir zvaigžņu sistēma Buru zvaigznājā. Atrodas apmēram 79,7 gaismas gadu attālumā no Zemes.

Sistēma sastāv no divām dubultzvaigznēm. Spilgtākā no četrām zvaigznēm ir Buru Delta A. Tā ir A tipa galvenās secības zvaigzne ar redzamo spožumu + 2,02m. Pāra otrās zvaigznes Buru Deltas B, redzamais spožums ir + 5,1m. No A komponentes to šķir 2,6 leņķa sekundes.

Otra dubultzvaigzne atrodas 69 leņķa sekunžu attālumā. To veido 11. zvaigžņlieluma Buru Delta C un 13. zvaigžņlieluma Buru Delta D. Vienu no otras tās šķir 6 leņķa sekundes.

Faktu, ka Buru Delta ir aptumsuma maiņzvaigzne, atklāja Galileo kosmiskais aparāts. Ik pēc 45 dienām Buru Deltas spožums uz laiku samazinās par 30%.

Precesijas dēļ, ap 9000. gadu Buru Delta kļūs par dienvidu polārzvaigzni.


Japānas jenotsuns

Japānas jenotsuns (Nyctereutes procyonoides viverrinus) ir jenotsuņu ģints (Nyctereutes) plēsējs, kas pieder pie suņu dzimtas (Canidae) pamatcilts (Basal Caninae). Japānas jenotsuns ir viena no sešām jenotsuņa (Nyctereutes procyonoides) pasugām. Japāņi savu jenotsuni sauc par tanuki.


Lennarts Meri

Lennarts Meri (, dzimis Tallinā, Igaunijā, miris , Tallinā, Igaunijā) bija igauņu rakstnieks, kinorežisors un valstsvīrs, kurš bija Igaunijas prezidents no 1992. līdz 2001. gadam.

Miris Tallinā pēc ilgstošas slimības.

2009. gadā izdevniecība Lauku Avīze izdevusi Lennarta Meri dēla Marta Meri sastādītu interviju un runu grāmatu "Politiskais testaments".


Vācijas Brīvmūrnieku Lielā Zemes Loža

Vācijas Brīvmūrnieku Lielā Zemes Loža (VBLZL) jeb Vācijas Brīvmūrnieku Ordenis (, Freimaurer-Orden) ir viena no piecām Vācijas brīvmūrnieku lielložām, kas apvienojušās vācu regulāro lielložu apvienībā, ko sauc par Vācijas Apvienotajām Lielložām. VBLZL ir viena no trim senajām Prūsijas lielložām, un tā strādā pēc īpaša rituāla, ko 18. gadsimta beigās uz tā laika zviedru brīvmūrnieku rituālu pamata izveidoja Johans Vilhelms Kelners fon Cinendorfs. Rituāla augstāko grādu mācības pamatā ir ideja par garīgās bruņniecības ordeņa atjaunošanu pēc Templiešu ordeņa parauga, kas balstīts tradicionālajās kristīgajās vērtībās.


Stefāno Modēna

Stefāno Modēna (dzimis Modēnā, Itālijā) ir bijušais Itālijas sacīkšu braucējs, zināms kā Formula 1 pilots.

Modēna pirmoreiz sev pievērsa uzmanību 1986. gadā, kad ieguva 4. vietu Itālijas F3 čempionāta kopvērtējumā. Nākamajā sezonā viņš piedalījās Formula 3000 (kur izcīnīja čempiona titulu), kā arī Formula 1 sezonas pēdējā sacīkstē.

Viņš ir piedalījies 81 Formula 1 sacīkstē laika posmā no . līdz . gadam, kurās guvis 17 punktus un divreiz kāpis uz goda pjedestāla. Stefāno Modēna ne reizi nav izcīnījis pirmo starta vietu, uzvarējis sacīksti vai uzstādījis ātrāko apli. Modēnas labākais sniegums ir 10 punkti un 8. vieta . gadā. Tosezon viņa komandas biedrs Tyrrell komandas sastāvā bija Satoru Nakadžima, kas ieguva dalītu 15. vietu ar 2 gūtiem punktiem. Bez Tyrrell Modena ir pārstāvējis arī braucis arī Brabham, EuroBrun un Jordan komandā.

No 1993. līdz 2000. gadam Modēna piedalījās dažādos salonautomobiļu čempionātos.


Losandželosas "Lakers"

Losandželosas "Lakers" () ir profesionāls ASV basketbola klubs, kas ir bāzēts Losandželosā, Kalifornijas štatā, ASV. Klubs spēlē Nacionālās basketbola asociācijas (NBA) Rietumu konferences Klusā okeāna divīzijā. Tas tika dibināts 1946. gadā kā Detroitas "Gems" un kopš 1948. gada spēlē NBA. 2010. gada jūnijā basketbola analītiķis un apskatnieks Džons Hollingers nosauca "Lakers" par visu laiku labāko NBA klubu.

Pastāvēšanas vēsturē "Lakers" ir 17 reizes uzvarējis NBA čempionātā, 31 reizi ir kļuvis par konferences uzvarētāju un 32 reizes — divīzijas čempionu. Mājas spēles komanda aizvada Crypto.com Arena arēnā. Vēl šajā arēnā spēles aizvada NBA klubs Losandželosas "Clippers" un WNBA klubs Losandželosas "Sparks".

Pašlaik kluba prezidente un īpašniece ar noteicošo ietekmi ir Dženija Basa, ģenerālmenedžeris ir Robs Pelinka un galvenais treneris — Dārvins Hems. Komandu ir trenējuši četri cilvēki, kas ir iekļauti Basketbola slavas zālē: Džons Kundla, Bils Šērmans, Pats Reilijs un Fils Džeksons. Kopumā 15 spēlētāji no "Lakers" ir uzņemti slavas zālē. Komandas oficiālās krāsas ir zelta, purpura un balta.


Sebringas Starptautiskā trase

Sebringas Starptautiskā trase ir autosacīkšu trase, kas atrodas Sebringas pilsētā Floridā, ASV. Tā aizņem daļu Hendriksa laukuma, ko arī šobrīd izmanto kā lidlauku. Sebringas trase ir viena no senākajām joprojām strādājošajām ASV sacīkšu trasēm. 1959. gadā šajā trasē notika pirmā izcīņa. Tajā ik gadu norisinās Sebringas 12 stundu sacīkstes, kuras tiek uzskatītas par vienām no prestižākajām salonauto izturības sacīkstēm. Sebringā rīko arī American Le Mans Series čempionāta posmus.


951 Gaspra

951 Gaspra ir S tipa asteroīds, kurš riņķo tuvu asteroīdu joslas iekšmalai. Tas bija pirmais asteroīds, kuru tuvumā pārlidojis kosmiskais aparāts. Galileo starpplanētu zonde pārlidoja Gaspru 1991. gada 29. oktobrī pa ceļam uz Jupiteru.


Attēls:Oļģerts Dunkers.jpg

Tā kā attēlotais cilvēks ir miris un brīvs attēls nav pieejams, zemas izšķirtspējas attēla izmantošana Vikipēdijā pieļaujama saskaņā ar godprātīgas lietošanas principiem.


Oļģerts Dunkers

Oļģerts Dunkers ( — ) bija latviešu aktieris un režisors. Aktīvi darbojies arī politikā, bijis 6. Saeimas deputāts.


Džeina Ostina

Džeina Ostina (; — ) bija angļu romānu rakstniece, kuras darbu reālisms, precīzie sava laika sabiedrības novērojumi, ironija un valodas meistarība ir padarījuši viņu par vienu no visiemīļotākajiem un visvairāk lasītajiem angļu literatūras autoriem. Viņas slavenākie darbi ir "Prāts un jūtas" (1811), "Lepnums un aizspriedumi" (1813), "Mansfīldas parks" (1814), "Emma" (1816).

Ostinas darbi ir pretstatā 18. gadsimta otrajā pusē populārajiem sentimentālajiem romāniem un veido pāreju uz 19. gadsimta reālisma literatūru. Lai arī Ostinas darbu sižeti lielākoties ir komiski, tie parāda, cik lielā mērā sievietes iespējas nodrošināt savu sociālo statusu un ekonomisko pozīciju bija atkarīgas no precībām.


Lī reizinājuma formula

Lī reizinājuma formula (pazīstama arī ar nosaukumiem Lī–Trottera jeb Lī–Trottera–Kato reizinājuma formula) ir sakarība

kur X un Y ir N × N reālas vai kompleksas matricas un e apzīmē matricas eksponentfunkciju. Formula nosaukta par godu norvēģu matemātiķim Sofusam Lī, Heilam Troteram (Hale F. Trotter) un japāņu matemātiķim Tosio Kato.

Lī reizinājuma formula ir vispārinājums sakarībai e^{x+y} = e^x e^y, \, kur x un y ir reāli vai kompleksi skaitļi un e ir parastā eksponentfunkcija. Matricām šāda sakarība izpildās tikai tad, ja tās komutē jeb X Y = Y X. Vispārīgā gadījumā matricām šī sakarība neizpildās jeb e^{X+Y} \neq e^X e^Y, \, tāpēc jālieto Lī reizinājuma formula. Šī formula ir nozīmīga kvantu mehānikā un kvantu skaitļošanā.


Termogrāfija

Termogrāfija, siltuma attēlveidošana jeb siltuma video ir attēla veidošana, izmantojot infrasarkano starojumu. Termogrāfiskās ierīces reaģē uz starojumu elektromagnētiskā spektra infrasarkanās daļas robežās (aptuveni 900 -1400 nm jeb 0,9 — 1,4 μm) un pārveido to redzamās gaismas attēlā.

Tā kā infrasarkano starojumu izstaro visi priekšmeti, kuru temperatūra nav absolūtā nulle (tātad visi reālajā dzīvē sastopami priekšmeti), tad saskaņā ar melnā ķermeņa starojuma likumu, termogrāfija ļauj "redzēt" apkārtējo vidi arī bez cilvēka acij redzamās gaismas. Izstaroto infrasarkano staru intensitāte palielinās, paaugstinoties temperatūrai, tādēļ termogrāfija ļauj saskatīt temperatūras izmaiņas laikā un dažādu objektu temperatūru starpības.

Lietojot termogrāfisko ierīci, var redzēt cik labi silti priekšmeti izceļas uz vēsāka fona, piemēram, cilvēki un siltasiņu dzīvnieki apkārtnē kļūst viegli saskatāmi gan dienā, gan naktī, bet nekvalitatīvi nosiltinātas ēku fasādes vietas ir radikāli citā krāsā nekā fasāde, ļaujot ieraudzīt tā sauktos "termiskos tiltus" — vietas, kur noplūst siltums.


Krūmiņš

Krūmiņš (sieviešu dzimtē Krūmiņa) ir izplatīts latviešu cilmes uzvārds, septītais vai astotais izplatītākais vīriešu uzvārds Latvijā (aiz Bērziņš, Ivanovs, Kalniņš, Ozoliņš, Jansons, Ozols). Radies no vārda "krūms" pamazināmās formas. Cilvēki ar šo uzvārdu:

Aivars Krūmiņš (1941) — komponists un trompetists; Alfrēds Krūmiņš (1911—1980) — šahists; Andris Krūmiņš: Andris Krūmiņš (sportists) (1976) — pludmales volejbolists, treneris un menedžeris; Andris Krūmiņš (zinātnieks), LZA īstenais loceklis Artūrs Krūmiņš (1879—1969) — arhitekts; Dzintars Krūmiņš (1965) — kinorežisors un animators; Edgars Krūmiņš: Edgars Krūmiņš (1909—?) — šahists; Edgars Krūmiņš (1979) — mūziķis; Edgars Krūmiņš (1985) — 3x3 basketbolists; Gatis Krūmiņš: Gatis Krūmiņš (1973—1998) — dzejnieks un mākslinieks; Gatis Krūmiņš (1973) — vēsturnieks; Ģirts Krūmiņš (1965) — aktieris; Hugo Teodors Krūmiņš (1901—1990) — dramaturgs; Ivans Krūmiņš (1915—2003), latviešu izcelsmes Sarkanās armijas virsnieks, Padomju Savienības Varonis; Jānis Krūmiņš: Jānis Krūmiņš (1930—1994) — basketbolists; Jānis Krūmiņš (1955—2021) — politiķis; Jānis Krūmiņš (1992) — futbolists; Jānis Krūmiņš-Pilāts (1894—1938) — marksists un revolucionārs; Jūlijs Krūmiņš (1943) — uzņēmējs; Kārlis Krūmiņš: Kārlis Krūmiņš (1890—1966) — profesors un augsnes zinātnieks; Kārlis Krūmiņš (1905—?) — politiķis; Kārlis Krūmiņš (1986) — aktieris; Mārtiņš Krūmiņš (1900—1992) — gleznotājs; Varis Krūmiņš: Varis Krūmiņš (1931—2004) — kinorežisors; Varis Krūmiņš (1961) — basketbolists, treneris un politiķis; Viktors Krūmiņš (1923—1990) — Latvijas PSR sabiedriskais darbinieks, padomju nomenklatūras loceklis; Vilhelms Krūmiņš (1891—1959) — grafiķis; Vilis Krūmiņš (1919—2000) — padomju partijas darbinieks un politiķis.


Bazilisks (Bizantijas imperators)

Flāvijs Bazilisks (miris 476. vai 477. gadā) bija Austrumromas impērijas imperators no Leo dinastijas, kurš valdīja no līdz 476. gada augustam — īsu laiku, kamēr iepriekšējais imperators Zenons bija spiests pamest Konstantinopoli sacelšanās dēļ.


Igaunijas Brīvdabas muzejs

Igaunijas brīvdabas muzejs () ir etnogrāfijas muzejs, kurā atrodas dabisku izmēru dažādas 18. un 19. gadsimta celtnes — Igaunijas tautas arhitektūras paraugi. Tajā aplūkojams gan zvejnieku, gan zemkopju ciems, jaunsaimnieka sēta, baznīca, krogs, skolas ēka, vairākas dzirnavas un ugunsdzēsēju stacija. muzeja platība ir 79 hektāri, tajā ir 72 atsevišķas ēkas no visiem Igaunijas etnogrāfiskajiem novadiem — Ziemeļigaunijas, Rietumigaunijas un Dienvidigaunijas. Muzejs veido pārskatu par igauņu tautas celtniecību un sadzīvi pēdējo divu gadsimtu laikā. Muzejs dibināts 1957. gadā, bet apmeklētājiem atvērts 1964. gadā. Muzejs atrodas Tallinā, Vabaõhumuuseumi tee 12.


Take That

Take That ir Apvienotās Karalistes puišu popgrupa, kura sastāv no Gerija Barlova, Marka Ovena, Hovarda Donalda, Džeisona Orindža, kā arī no bijušā grupas dalībnieka Robija Viljamsa. Visi grupas dalībnieki ir vokālisti, bet daži spēlē arī mūzikas instrumentus un ir arī dziesmu tekstu autori un komponisti. Grupa guva lielu popularitāti 1990. gadu pirmajā pusē, bet pēc tam, kad iekšēju nesaskaņu dēļ 1995. gadā grupu pameta Robijs Viljamss, drīzumā grupa izjuka. Tomēr pēc nepilniem 10 gadiem, 2005. gadā Take That jau četru dalībnieku sastāvā bez Robija Viljamsa atkal apvienojās un turpina veiksmīgi uzstāties un izdot jaunus albumus. Tomēr 2009. gada sākumā parādījās informācija, ka iespējams ar laiku grupai atkal pievienosies arī Robijs Viljamss.


Gunārs Dāboliņš

Gunārs Dāboliņš (dzimis ) ir bijušais Latvijas Valsts robežsardzes priekšnieks.

Dzimis Jēkabpils rajona Viesītes pilsētā. Pēc Ogres vidusskolas pabeigšanas iestājies Kijevas augstākajā kara-jūras politiskajā skolā, kuru 1978. gadā absolvēja (iegūstot stūrmaņa diplomu). Pēc tam, no 1979. līdz 1983. gadam, dienējis PSRS Ziemeļu kara flotē un vēlāk, no 1983. līdz 1992. gadam, Baltijas kara flotē. 1986. gadā absolvējis Maskavas kara politiskā akadēmiju.

1992. gada 31. martā tika iesaukts Latvijas Republikas Aizsardzības spēkos (kopš 1995. gada Latvijas Nacionālie bruņotie spēki). No 1. maija līdz 6. novembrim bija Latvijas Republikas Aizsardzības spēku Robežsargu brigādes 6. Liepājas Robežsargu bataljona nodaļas priekšnieks. No 6. līdz 29. decembrim bija Robežsargu brigādes Liepājas robežsargu bataljona Stacijas nodaļas priekšnieka vietnieks. Pēc tam, līdz 1994. gada maijam, bija Robežsargu brigādes 6. Liepājas robežsargu bataljona Robežapsardzības nodaļas priekšnieks. Tajā pašā gadā vairākus mēnešus pildīja Robežsargu brigādes štāba Robežapsardzības nodaļas priekšnieka vietnieka pienākumus.

23. augusta tika iecelts par Robežsargu brigādes štāba robežapsardzības daļas priekšnieka vietnieks — robežkontroles nodaļas priekšnieku. 1995. gadā bija Robežsargu brigādes štāba Robežapsardzības daļas priekšnieks — štāba priekšnieka vietnieks un vēlāk Robežsargu brigādes komandiera vietnieks — štāba priekšnieks. 6. decembrī kļuva par Robežapsardzības spēku štāba priekšnieks - komandiera vietnieku.

Šajā amatā viņš bija līdz 1996. gada augustam, kļuva par Robežapsardzības spēku komandieri. 1997. gadā robežsardze pārgāja Iekšlietu ministrijas pārziņā. Amata nosaukums tika mainīts uz Robežsardzes priekšnieks, bet kopš 1998. gada Dāboliņš ir Valsts robežsardzes priekšnieks. 1999. gadā ieguvis robežsardzes ģenerāļa pakāpi. Par pašaizliedzību un panākumiem, strādājot Latvijas valsts un tautas labā, 2004. gadā tika apbalvots ar Ministru kabineta Atzinības rakstu, bet 2008. gada 11. novembrī apbalvots ar Viestura ordeni (I šķiras), par sevišķiem nopelniem valsts robežas apsargāšanā.

2009. gada marta beigās iesniedza lūgumu atbrīvot viņu no ieņemamā amata un atvaļināt no dienesta robežsardzē no 14.aprīļa. Iekšlietu ministre Linda Mūrniece šo lūgumu akceptēja. Pēc robežsardzes atstāšanas iestājās Tautas partijā. 2009. gada pašvaldību vēlēšanās kandidēja uz vietu Rīgas domē, bet netika ievēlēts.


Gīzas piramīdas

Gīzas piramīdas ir trīs no Ēģiptes piramīdām, kas atrodas Gīzas nekropolē aptuveni 9 km attālumā no Gīzas vecpilsētas un 26 km uz dienvidrietumiem no Ēģiptes galvaspilsētas Kairas. Gīzas piramīdu kompleksā ietilpst arī Lielā Sfinksa. Heopsa piramīda, lielākā no Gīzas piramīdām, ir viens no septiņiem pasaules brīnumiem, vienīgais, kas saglabājies līdz mūsdienām.

Gīzas piramīdas celtas ceturtās Senās Ēģiptes faraonu dinastijas valdīšanas laikā no 2575. līdz 2465. gadam p.m.ē.

1979. gadā Gīzas piramīdas tika iekļautas UNESCO Pasaules mantojuma sarakstā. Tā kā Gīzas piramīdas ir vienīgās, kas saglabājušās no Septiņiem pasaules brīnumiem, tās 2007. gadā automātiski iekļāva Septiņos jaunajos pasaules brīnumos.


Kobe Braiants

Kobe Bīns Braiants (; dzimis Filadelfijā, Pensilvānijas štatā, ASV, miris Kalabasā, Kalifornijā, ASV) bija amerikāņu basketbolists, spēlēja uzbrūkoša aizsarga pozīcijā, ASV basketbola izlases dalībnieks. Visu profesionāļa karjeru pārstāvēja NBA klubu Losandželosas "Lakers". 1996. gada NBA draftā viņu izraudzījās Šarlotas "Hornets" ar kopējo 13. kārtas numuru pirmajā kārtā.

Viņš ir pieckārtējs NBA čempions (, , , , ), finālsērijas MVP (, ), visas sezonas MVP (2007.—2008. gada sezona). Piedalījies divās olimpiskajās spēlēs (, ), abās ar ASV basketbola izlasi izcīnīja zelta medaļu.

2018. gadā Braiants saņēma Amerikas Kinoakadēmijas balvu nominācijā "Labākā animācijas īsfilma" par īsfilmu Dear Basketball.

2020. gada 26. janvārī K. Braiants gāja bojā helikoptera avārijā.


Čārlzs

Čārlzs I Stjuarts - Anglijas, Skotijas un Īrijas karalis Čārlzs II Stjuarts - Anglijas, Skotijas un Īrijas karalis Čārlzs III Vindzors - Apvienotās Karalistes karalis


Kārlis II

Kārlis II var būt: Čārlzs II Stjuarts (Charles II Stuart, 1630-1685) — Anglijas karalis; Kārlis Plikgalvis (Charles II le Chauve, 823-877) — Rietumfranku karalis; Kārlis XIII (Karl XIII, 1748-1818) — Zviedrijas karalis (kā Kārlis II arī Norvēģijas karalis no 1814. līdz 1818. gadam). Karloss II (Carlos II, 1661-1700) — Spānijas karalis.


S tipa asteroīds

S tipa asteroīdi ir silikātiežus saturošu asteroīdu grupa. Kopumā apmēram 17% no visiem asteroīdiem pieder šai grupai. Tā ir otra lielākā asteroīdu grupa pēc C tipa asteroīdiem.

S tipa asteroīdi ir mēreni spoži (albedo robežās no 0,10 līdz 0,22) un sastāv, galvenokārt, no dzelzs un magnija silikātiem. Šīs grupas asteroīdi pārsvarā atrodas asteroīdu joslas iekšpusē līdz 2,5 AU no Saules. Sastopami arī joslas vidusdaļā, līdz 3 AU. Tālāk jau kļūst pavisam reti.

Lielākais grupas pārstāvis ir asteroīds Einomija. Nākamie lielākie ir Jūnona, Amfitrīte un Irīda. Šie lielākie asteroīdi vairumā gadījumu ir redzami no Zemes pat ar 10x50 binokli. Spožākais no tiem ir Irīda, kurš var kļūt spožāks par + 7m.

S tipa asteroīdi pēc uzbūves ir līdzīgi akmens meteorītiem, kuriem ir līdzīgas spektra īpašības.


Scooter

Scooter ir vācu tehno grupa no Hamburgas, kura kopumā ir pārdevuši vairāk kā 14 miljonus ierakstu un nopelnījuši 80 zelta un platīna sertifikātus. Scooter tiek uzskatīti par Vācijas veiksmīgāko singlus izdodošo grupu, kuru singli 33 reizes ir sasnieguši Top 10 un piecas reizes - pirmo vietu.

Scooter ir pazīstami ar daudziem veiksmīgiem singliem, kuru starpā ir tādas atpazīstamas dziesmas kā "Hyper Hyper", "Move Your Ass!", "Fire", "How Much Is the Fish?", "Posse (I Need You on the Floor)", "Ramp! (The Logical Song)", "Nessaja", "Weekend!", "Maria (I Like It Loud)", "One (Always Hardcore)", "Hello! (Good to Be Back)" un "The Question Is What Is The Question?"

Grupas izpildītā "Stuck On Replay" ir izvēlēta par 2010. gada Pasaules čempionāta hokejā oficiālo dziesmu.


Klaudio Kanidža

Klaudio Pauls Kanidža (; dzimis Hendersonā, Buanesairosā) ir bijušais Argentīnas futbola uzbrucējs, kurš no 1987. līdz 2002. gadam spēlēja Argentīnas futbola izasē. Viņš piedalījās trijos Pasaules kausu finālturnīros. Savas karjeras laikā viņš spēlēja River Plate un Boca Juniors klubos, kas ir sīvi sāncenši.


Vladimirs Siņicins

Vladimirs Siņicins (; dzimis ) ir sporta komentētājs, snūkera spēlētājs, starptautiskās kategorijas tiesnesis. Rīgas biljarda kluba Champion's Club sporta direktors. Snūkera komentētājs televīzijas kanālā Eurosport krievu valodā.


Dāvids Sīmansons

Dāvids Sīmansons ( — ) bija pirmais Latvijas armijas virspavēlnieks, vecākais Lāčplēša Kara ordeņa kavalieris.


Pirmais angļu-afgāņu karš

Pirmais angļu-afgāņu karš norisinājās starp Afganistānu un Britu impēriju no 1839. līdz 1842. gadam. Šis karš iezīmēja vienu no vissmagākajiem triecieniem britu varai šajā reģionā.


Džons Čērčils

Džons Čērčils (, dzimis , miris ) bija Anglijas karavīrs un valstsvīrs, kalpoja pieciem dažādiem monarhiem 17. gadsimta beigās un 18. gadsimta sākumā. Viņš sevi izcili pierādīja Karā par Spānijas mantojumu. Viņš tiek minēts kā viens no izcilākajiem karavadoņiem Anglijas vēsturē. Savu nopelnu dēļ viņam tika "radīts" un piešķirts pirmā Marlboro hercoga tituls (Duke of Marlborough).


Agnese Zeltiņa

Agnese Zeltiņa (dzimusi ) ir latviešu teātra, kino un televīzijas aktrise, modele, rotu dizainere, uzņēmēja un bijusī žurnāliste, TV šovu vadītāja.


Latvijas PSR himna

Latvijas Padomju Sociālistiskās Republikas himna () bija Latvijas PSR oficiālā himna tās pastāvēšanas laikā. Tās vārdu autori bija Fricis Rokpelnis un Jūlijs Vanags, bet mūzikas autors — Anatols Liepiņš.

Himna tika apstiprināta 1945. gada 19. jūlijā ar Latvijas PSR Augstākās padomes prezidija dekrētu. Tajā bija noteikts, ka himnas oficiāla izpildīšana republikā tiek ieviesta ar 1945. gada 5. augustu. Sākotnējais teksts tika mainīts, jo tajā bija vārdi arī par Staļinu. Ilgāku laiku Latvijas PSR himnas tekstu atskaņoja kā orķestra skaņdarbu. Jaunais teksts, kas bija spēkā līdz 1990. gadam, tika pieņemts 1977. gadā. Himnas tekstam pastāvēja arī tulkojums krievu valodā, kurš bija oficiāls. Šīs himnas izpildīšana Latvijā ir aizliegta sapulcēs, gājienos un piketos.

1990. gadā LPSR Augstākā Padome pasludināja par LPSR Valsts himnu K. Baumaņa Dievs, svētī Latviju.


Klaudijs

Tiberijs Klaudijs Cēzars Augusts Germāniks () vai Klaudijs I (Claudius I, dzimis Tiberijs Klaudijs Druzs (Tiberius Claudius Drusus) 10. gada p. m.ē. 1. augustā, miris ), no 4. gada līdz kāpšanai tronī — Tiberijs Klaudijs Nerons Germāniks (Tiberius Claudius Nero Germanicus), bija ceturtais Romas imperators, Jūliju-Klaudiju dinastijas pārstāvis, kurš valdīja no 41. gada 24. janvāra līdz savai nāvei 54. gadā.


Iedomība

Iedomība, augstprātība jeb uzpūtība ir rakstura īpašība. Tā izpaužas kā nekritiska attieksme pret sevi, savu spēju, tikumu, ietekmes pārspīlēšanā. Iedomīgiem cilvēkiem ir neadekvāti paaugstināts pretenziju līmenis, nepamatoti noraidoša attieksme pret citu cilvēku ierosinājumiem, priekšstatiem, zināšanām, darbību. Par iedomīgiem cilvēkiem mēdz teikt, ka viņiem deguns ir gaisā. Pēc aptauju rezultātiem iedomība bieži vien ir īpašība, kuras dēļ darba devējs nevēlas pieņemt darbā konkrētu darba ņēmēju.

Par iedomīgiem cilvēkiem ir arī dažādi sakāmvārdi, piemēram, "Kas savā prātā ieperinājis iedomību, lai nedomā, ka kādreiz dzirdēs patiesību."


Gulašs

Gulašs () ir Ungārijas nacionālais ēdiens. To pagatavo no vērša vai teļa gaļas gabaliņiem, kam pievieno klāt dažādas garšvielas, un to pasniedz kopā, piemēram, ar kartupeļiem vai makaroniem.


Meža sesks

Meža sesks (Mustela putorius) jeb vienkārši sesks, arī Eiropas sesks, ir sermuļu dzimtas plēsējs. Seski ir radniecīgi zebiekstēm, sermuļiem un caunām. Mājās pieradinātie seski tiek saukti par fretkām vai mājas seskiem.

Sesks ir sastopams gandrīz visā Eiropā līdz Urālu kalniem, izņemot Skandināvijas ziemeļus un salas jūrās, kā Īrija, Islande, Sicīlija un citas. Tas ir bieži sastopams dzīvnieks, un reti tie ir vienīgi Lielbritānijā, kur no 19. gadsimta sākuma līdz 20. gadsimta 20. gadiem suga tika izskausta. Mūsdienās populācija tiek atjaunota reintrodukcijas rezultātā. Suga ir introducēta ne vien vairākās Vidusjūras salās, bet arī Jaunzēlandē.


Kvadrātsakne

Kvadrātsakne matemātikā ir otrās pakāpes sakne no skaitļa. Kvadrātsakne no skaitļa x ir skaitlis a, kuru, reizinot pašu ar sevi, iegūst skaitli x, tas ir, a \cdot a = x. Skaitli x sauc par skaitļa a kvadrātu. Kvadrātsaknes vilkšana ir pretējā darbība skaitļa celšanai kvadrātā. Piemēram, 4 un -4 ir kvadrātsakne no 16. Ikvienam nenegatīvam reālam skaitlim x ir unikāla nenegatīva kvadrātsakne, kuru sauc par galveno kvadrātsakni un apzīmē ar simbolu \sqrt{x}, kur radikāļa simbolu \surd sauc par saknes zīmi vai sakni. Piemēram, galvenā kvadrātsakne no 9 ir 3, to pieraksta šādi: \sqrt{9} = 3, jo un 3 ir nenegatīvs skaitlis. Skaitli vai izteiksmi x, kas atrodas zem saknes zīmes, sauc par zemsaknes skaitli vai zemsaknes izteiksmi, šajā piemērā tas ir 9.

Lai runātu par kvadrātsakni no negatīva skaitļa, ir jāapskata kompleksie skaitļi. Vispārīgi kvadrātsakni var aplūkot jebkurā kontekstā, kurā matemātiskiem objektiem ir definēta kāpināšana, piemēram, matricu algebrā.

Trešās pakāpes sakni sauc par kubsakni.


Tabo Sefološa

Tabo Patriks Sefološa (Thabo Patrick Sefolosha; dzimis Vivejā, Šveicē) ir profesionāls Šveices basketbolists, spēlē uzbrūkošā aizsarga un vieglā uzbrucēja pozīcijās. Pašlaik (2014) pārstāv NBA klubu Atlantas "Hawks".

2006. gada NBA draftā viņu izvēlējās Filadelfijas "76ers", taču T. Sefološa "76ers" nespēlēja un tiesības uz šo spēlētāju tika atdotas citam NBA klubam Čikāgas "Bulls". Tabo ir dzīvojis 5 valstīs un prot 3 valodas — angļu, franču un itāļu valodu.


Orbītas ekscentricitāte

Orbītas ekscentricitāte ir orbītas formu raksturojošs parametrs. Tā parāda, cik ļoti orbīta atšķiras no riņķa, orbītas izstiepumu. Apzīmē ar e.

Riņķveida orbīta e=0\,\! Eliptiska orbīta 01\,\!


Edijs Hauss

Edvards L. Hauss II (; dzimis Kalifornijā, ASV) ir profesionāls ameikāņu basketbolists, spēlē saspēles vadītāja un uzbrūkošā aizsarga pozīcijās, ASV basketbola izlases dalībnieks. Pašlaik (2013) ir bez kluba.


Dāvids I

Dāvids I (, , dzimis 1083. vai 1085. gadā, miris ) bija valdnieks 12. gadsimtā, no 1113. līdz 1124. gadam bija Kambrijas princis, bet vēlāk no 1124. līdz 1153. gadam Skotijas karalis. Viņš bija Malkolma III un Margarētas dēls. Dāvids visu savu bērnību pavadīja Skotijā, lai gan 1093. gadā īslaicīgi tika izraidīts trimdā uz Angliju. Iespējams, pēc 1100. gada viņš kļuva par karaļa Henrija I galma padoto. Tur viņš ietekmējās no normāņu un anglofranču kultūras.


Dāvids

Dāvids — Bībeles personāžs; uzveica Goliātu; Dāvids — Mikelandželo skulptūra; Dāvids I — Skotijas karalis no 1124. līdz 1153. gadam.


Latvijas Biznesa koledža

Latvijas Biznesa koledža (LBK) bija privāta augstākās izglītības iestāde. Reģistrēta 2007. gada 21. novembrī, likvidēta 2018. gada 29. oktobrī.


Ešlija Robertsa

Ešlija Allena Robertsa (; dzimusi 1981. gada 14. septembrī) ir amerikāņu dejotāja, dziedātāja un aktrise, kas labāk pazīstama kā meiteņu grupas Pussycat Dolls dalībniece.


Domiciāns

Tits Flāvijs Domiciāns (; dzimis , miris ), labāk pazīstams kā Domiciāns, bija Senās Romas imperators un pēdējais Flāviju dinastijas pārstāvis, kurš valdīja no 81. līdz 96. gadam, un kura piecpadsmit gadus esošais valdīšanas periods bija ilgākais kopš imperatora Tiberija laikiem.

Savā valdīšanas laikā stiprināja valsts ekonomiku, nocietināja impērijas ārējās robežas un uzsāka plašu celtniecības programmu galvaspilsētā Romā. Uzsāka militāru kampaņu Britānijā kur neveiksmīgi centās pakļaut skotus. Tāpat ar neveiksmi beidzās viņa centieni iekarot Dākiju.

Viņa valdīšanai bija raksturīgs izteikts personības kults. Lai gan Domiciāns bija populārs armijas un vienkāršo iedzīvotāju vidū, Senāta locekļi viņu uzskatīja par tirānu. Nogalināts savu galminieku sazvērestības rezultātā.


Siņicins

Siņicins vai Siņicina var būt: Anastasija Siņicina, Igaunijas šahiste (dzimusi 2004.) Andrejs Siņicins, Latvijas futbolists (dzimis 1991.) Vladimirs Siņicins, krievu žurnālists, sporta komentētājs, biljarda un snūkera tiesnesis (dzimis 1952.)


Robs Rensenbrinks

Pīters Roberts Rensenbrinks (; dzimis Amsterdamā, miris ) bija Nīderlandes futbolists un Nīderlandes futbola izlases dalībnieks, kas sasniedza divu Pasaules kausa finālus 1974 un 1978. gadā. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Dzimis Amsterdamā, viņš karjeru sāka vietāja amatieru klubā "DWS", pirms 1969. gadā pārcēlās uz Beļģijas klubu Club Brugge. No 1971. līdz 1980. gadam viņš spēlēja Briseles "Anderlecht", kur guva savus lielākos sasniegumus klubu karjerā, uzvarot Kausu ieguvēju kausā 1976. un 1978. gadā (1977. gadā sasniedzot finālu) kopā ar tautieti Arī Hānu.

Rensenbrinks debitēja Nīderlandes izlasē 1968. gadā pret Skotijas izlasi, bet turpmāk spēlēja samērā maz, jo par uzbrucēja pozīcijām bija jācīnās ar Johanu Kruifu un Pītu Keizeru. Tomēr Rinuss Mihelss iekļāva viņu sastāvā 1974. gada Pasaules kausam, kas notika Rietumvācijā.


Psihedēliskais roks

Psihedēliskais roks ir rokmūzikas žanrs, kas radās 1960. gadu vidū Lielbritānijā un ASV. To iespaidoja psihedēlijas kultūra un mēģinājumi atveidot sajūtas, kas rodas lietojot psihedēliskās vielas. Tas veidoja pāreju no rokenrola un blūza uz "smagākiem" žanriem, kā smagais roks, progresīvais roks, ārtroks un pankroks. Psihedēliskajā rokā nereti izmanto indiešu mūzikas motīvus.

Psihedēliskā roka pionieri un ietekmīgākās grupas ir The Beatles, The Byrds, The Yardbirds, Grateful Dead, Jefferson Airplane, The Jimi Hendrix Experience, Cream un Pink Floyd, Tame Impala - Wikipedia


Zvirbuļveidīgie

Zvirbuļveidīgo putnu kārta (Passeriformes) ir viena no putnu klases (Aves) kārtām, kas pieder papagaiļu un zvirbuļu virskārtai (Psittacopasserae). Tā apvieno vairāk kā pusi no visiem putniem pasaulē. Zvirbuļveidīgo kārtā ir 6456 sugas, kas iedalās apmēram 100 dzimtās. Bieži zvirbuļveidīgos putnus sauc arī par dziedātājputniem (Passeri), kas ir tikai viena zvirbuļveidīgo putnu apakškārta no trijām. Kārtai nosaukumu ir devis mazais mājas zvirbulis (Passer domesticus), tādējādi tiek uzsvērts zvirbuļveidīgo putnu salīdzinoši mazais augums. Zvirbuļveidīgo putnu tuvākie radinieki ir papagaiļveidīgie (Psittaciformes).

1988. gada aprīļa beigās Latvijā uzkrita daudz sniega un pazeminājās gaisa temperatūra. Tajā pavasarī bojā gāja simtiem tūkstošu putnu, īpaši zvirbuļveidīgie. Daudzu sugu ligzdojošās populācijas uz vairākiem gadiem stipri samazinājās.


Ķīlis

Ķīlis ir trijstūra formas instruments ar divām slīpām plaknēm un asu leņķi starp tām. Tas ir viens no vienkāršākajiem mehānismiem. Ķīlis paredzēts objekta sašķelšanai, divu objektu atdalīšanai. Tas darbojas, uz tā pamatnes pielikto spēku pārnesot perpendikulāri tā darba virsmām. Ķīļa lietderību raksturo tā garuma un leņķa attiecība: efektīvāks ķīlis ir garāks, ar šaurāku leņķi.


Pink

Pink jeb P!nk (īstajā vārdā Alesija Beta Mūra, ) ir divas Grammy balvas ieguvusī ASV mūziķe, dziesmu tekstu autore un mūzikas producente. Vispasaules popularitāti mūziķe Pink ieguva pēc sava pirmā veiksmīgā singla "There You Go" izdošanas 2000. gadā. Singls sasniedza Billboard Hot 100 7. vietu, kas priekš debijas bija lielisks rezultāts. Kopumā mūziķe visā pasaulē ir pārdevusi vairāk kā 30 miljonus albumu.

Tajā pašā gadā Pink izdeva arī savu debijas studijas albumu "Can't Take Me Home", kurš pārsvarā bija R&B žanra albums. Otro studijas albumu ar nosaukumu "Missundaztood" Pink izdeva 2001. gadā, kurā pārsvarā bija Popmūzikas žanra dziesmas. Albums guva milzīgu popularitāti visā pasaulē. No šī albuma tika izdoti tādi pazīstami singli kā "Get The Party Started", "Just Like a Pill" un "Don't Let Me Get Me". 2003. gadā novembrī sekoja trešais studijas albums "Try This", kura pārdošanas rādītāji vairs ne tuvu nebija tik labi, kā pirmajiem diviem mūziķes studijas albumiem, tomēr vairums kritiķu albumu novērtēja pārsvarā pozitīvi.

Pēc nelielas atpūtas no muzikālās karjeras, 2006. gada aprīlī Pink klajā laida ceturto studijas albumu ar visnotaļ atbilstošu nosaukumu "I'm Not Dead". Tāpat kā iepriekšējie albumi, arī šis ieguva pozitīvu kritiķu novērtējumu, bet neskatoties uz to, šis ieraksts albumu topos ilgi neuzkavējās. Tomēr 2007. gadā albuma nosacīto neveiksmi apturēja singlu "U + Ur Hand" un "Who Knew" veiksme un albuma pārdošanas rādītāji atkal sāka uzlaboties.

Pink piektais studijas albums "Funhouse" tika izdots 2008. gada oktobrī un iekļāva līdz šim veiksmīgāko mūziķes singlu "So What", kurš pirmo reizi nodrošināja Pinkai pirmo vietu Billboard Hot 100 topā. Arī otrais singls no piektā studijas albuma "Sober" guva ievērības cienīgus pārdošanas rezultātus un sasniedza Billboard Hot 100 15. vietu.


Laimonis Laizāns

Laimonis Laizāns (dzimis Rīgā, miris ) bija latviešu PSRS futbola vārtsargs, kurš spēlēja FK Daugava Rīga un Maskavas "Torpedo" klubos. Viņš tiek uzskatīts par vienu no visu laiku labākajiem Latvijas futbola vārtsargiem.


Čakstu dzimta

Čakstu dzimta (Laniidae) ir viena no zvirbuļveidīgo kārtas (Passeriformes) dziedātājputnu dzimtām, kas apvieno 34 mūsdienās dzīvojošas putnu sugas un kas tiek iedalītas 4 ģintīs.

Lielākā daļa čakstes dzīvo Eirāzijā un Āfrikā, Ziemeļamerikā dzīvo tikai divas sugas. Dienvidamerikā un Austrālijā nav sastopama neviena čakstu dzimtas suga, lai gan Jaungvinejā dzīvo viena čakstu suga. Čakstēm patīk atklātas vietas, īpaši stepes un savannas. Ir arī čakstu sugas, kas apdzīvo mežus, un sugas, kas vasaras periodā dzīvo ziemeļu teritorijās, bet ziemā migrē uz siltākām zemēm.


Nīderlandes Austrumindijas kompānija

Nīderlandes Austrumindijas kompānija () bija tirdzniecības kompānija, kas dibināta 1602. gadā, kad Nīderlandes parlaments tai piešķīra monopoltiesības īstenot koloniālās aktivitātes Āzijā. Tā bija pirmā multinacionālā korporācija pasaulē un pirmā kompānija, kas jebkad izdevusi akcijas. Kompānija pastāvēja 200 gadus, līdz bankrotēja un tika likvidēta 1800. gadā. Tai piederošos īpašumus un parādus pārņēma Nīderlandes valdība un tai piederošās teritorijas kļuva par Nīderlandes Austrumindiju, kas 19. gadsimta gaitā paplašinājās un iekļāva sevī visu mūsdienu Indonēziju, kas neatkarību no Nīderlandes ieguva 20. gadsimta vidū.


Mājas strazds

Mājas strazds (Sturnus vulgaris) ir strazdu dzimtas (Sturnidae) zvirbuļveidīgais dziedātājputns. Izdala 13 pasugas.

Tas ir labi piemērojies dzīvei gan pilsētās, gan laukos. Mājas strazdi izsenis ir dzīvojuši Eiropā, Centrālāzijā un Mazāzijā. Strazdi, kas apdzīvo Eiropas dienvidu un rietumu teritorijas, kā arī Mazāzijas strazdi, dzīvo savās mītnes zemēs pastāvīgi. Strazdi, kas apdzīvo Eiropas ziemeļteritorijas, sākoties vēsākam laikam, migrē uz dienvidiem: Pireneju pussalu un Ziemeļāfriku. Mūsdienās mājas strazdi sastopami daudzās pasaules zemēs, jo ir intoducēti Ziemeļamerikā, Austrālijā, Jaunzēlandē un Dienvidāfrikā.


Austrumindijas kompānija

Britu Austrumindijas kompānija, dibināta 1600. gadā Dāņu Austrumindijas kompānija, dibināta 1616. gadā Franču Austrumindijas kompānija, dibināta 1664. gadā Nīderlandiešu Austrumindijas kompānija, dibināta 1602. gadā Portugāļu Austrumindijas kompānija, dibināta 1628. gadā Zviedru Austrumindijas kompānija, dibināta 1731. gadā


Rietumindijas kompānija

Nīderlandiešu Rietumindijas kompānija, dibināta 1621. gadā Franču Rietumindijas kompānija, dibināta 1664. gadā Dāņu Rietumindijas kompānija, dibināta 1671. gadā Zviedru Rietumindijas kompānija, dibināta 1786. gadā


Attēls:P.Pommers.jpg

Pulkvedis-leitnants Pēteris Voldemārs Pommers fair use, jo fotogrāfijā attēlotais cilvēks ir miris un brīvas alternatīvas attēlam nav.


Franks Reikārds

Franklins Edmundo Reikārds (; dzimis Amsterdamā) ir Nīderlandes futbola treneris un bijušais spēlētājs. Reikārds karjeras laikā spēlēja Amsterdamas "Ajax", Saragosas "Real" un AC Milan klubos, kā arī Nīderlandes izlasē, kur 73 spēlēs guva 10 vārtus. Viņa māte ir nīderlandiete, bet tēvs surinamietis.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

No 2003. līdz 2008. gadam viņš vadīja Barcelona komandu, līdz viņu nomainīja līdzšinējais otrās komandas treneris Hoseps Gvardiola. 2009.-2010. gadā bija Stambulas "Galatasaray" galvenais treneris.


Latvijas Kristīgais Radio

Latvijas Kristīgais Radio sāka raidīt plkst. 19.00.

Tas raida ultraīsviļņu diapazonā (FM 101,8), un to var uztvert Rīgā un apmēram 70 kilometru rādiusā ap galvaspilsētu. Kopš 1996. gada – arī Liepājā un Talsos, un tagad visā Latvijā 24 stundas diennaktī.

Kristīgā radio prezidents ir Tālivaldis Tālbergs, un pirmo desmit gadu programmas direktors bija Māris Dravnieks. Viņi bija arī to cilvēku vidū, kuri dibināja un veidoja Latvijas Kristīgo radio.

Latvijas Kristīgais radio ir starpdraudžu, starpkonfesionāls radio, tā moto ir "Patiesība Vārdos un Mūzikā".


Kābūss ibn Saīds al Saīds

Kābūss ibn Saīds al Saīds vai sultāns Kābūss (, dzimis , miris ) bija Omānas sultāns. 1970. gadā ieguva varu, gāžot no troņa savu tēvu sultānu Saīdu ibn Teimūru. Viņš bija visilgāk valdošais arābu valstu līderis. Valdīja līdz pat savai nāvei 2020. gadā.

Dzimis Omānas otrajā lielākajā pilsētā Salalā un bija vienīgais toreizējā Omānas sultāna dēls. Mācījās Salalā, Punē, bet no sešpadsmit gadu vecuma — Anglijā. Studēja Sandhērstā. Pēc neilga dienesta britu armijā atgriezās Omānā.

Dzimtenē sešus gadus pavadīja mājas arestā, tomēr 1970. gadā ar britu atbalstu apvērsuma rezultātā nāca pie varas. Pārcēla galma mitekli no Salalas uz Maskatu un pārdēvēja sultanāta nosaukumu no Maskatas un Omānas uz Omānu. Ar britu atbalstu apspieda komunistiskās Dienvidjemenas atbalstīto sacelšanos valsts dienvidos.

Valdīja kā absolūts monarhs, kaut arī pēdējā laikā ļāva izveidot parlamentu ar ierobežotām funkcijām. Vēlēšanās drīkstēja piedalīties un kandidēt arī sievietes. Sultāns bija liels rietumu klasiskās mūzikas cienītājs.

2015. gadā viņam tika diagnosticēts zarnu vēzis. Izgāja vairākus ārstēšanās kursus, tomēr 2019. gadā slimība bija atzīta par neārstējamu. Sultāns nebija publiski nosaucis troņmantinieku, jo viņam nebija bērnu, tāpēc pastāvēja bažas par valsts stabilitāti pēc sultāna nāves. Pirms savas nāves 2020. gadā sultāns par savu pēcteci nosauca brālēnu Haitamu ibn Tariku al Saīdu, kas bija strādājis valdībā kā kultūras ministrs.


Saksijas Koburgas un Gotas dzimta

Saksijas Koburgas un Gotas dzimta (, ) ir Eiropas valdnieku dzimta (Vetinas dzimtas atzars), kas cēlusies no Saksijas Koburgas un Gotas hercogiem un kļuvusi par Beļģijas (no 1830), Portugāles (1853–1910), Bulgārijas (1887–1946) un Apvienotās Karalistes (no 1901) valdniekiem.


2009. gada Malaizijas Grand Prix

2009. gada Malaizijas Grand Prix ir Formula 1 Grand Prix izcīņa, kura norisinās no līdz Sepangas sacīkšu trasē.


Virica

Virica ir Vjadas kreisā krasta pieteka Balvu novadā. Sākas mežainā purvainā apvidū dienvidaustrumos no Žīguriem netālu no Gulbenes - Pitalovas dzelzceļa līnijas. Upe lielākajā daļā tecējuma regulēta. Savāc ūdeņus no plaša meliorēta mežu masīva. Ietek Vjadā lejpus Žīguriem.


Taproot

Taproot ir ņūmetāla grupa no Annārboras, Mičiganā, devusies turnejās ar tādām grupām kā Korn, Deftones, Staind, P.O.D., Disturbed, Chevelle un Linkin Park.


Romāņu valodas

Romāņu valodas ir valodas, kuras attīstījušās no latīņu valodas. Tās veido indoeiropiešu valodu saimes itālisko valodu apakšgrupu. Aptuveni 900 miljoniem pasaules iedzīvotāju dzimtā valoda ir kāda romāņu valoda, savukārt kopējais romāņu valodu pratēju skaits, ieskaitot tos, kuriem tā ir otrā dzimtā valoda, sasniedz aptuveni 1,5 miljardus. Izplatītākā no romāņu valodām ir spāņu valoda, kuru lieto ap 480 miljoniem cilvēku. Vistuvākā latīņu valodai ir sardīniešu valoda, kura saglabājusi visvairāk latīņu valodas īpatnību. Romāņu valodas veido dialektu kontinuumu, kas rietumu—austrumu virzienā stiepjas no Portugāles līdz Moldovai, sakarā ar ko ir neiespējami noteikt precīzu romāņu valodu skaitu, taču tiek uzskatīts, ka pastāv vismaz 23 atsevišķas romāņu valodas.


Vācu īpašvārdu atveidošana

Vācu valodas īpašvārdu atveidošana latviešu valodas vidē tiek veikta pēc fonētiskās transliterācijas principa, ievērojot latviešu valodas tradīcijas vācu īpašvārdu atveidošanā. Vācu valodas alfabēta burti un burtkopas tiek pārlikti latviešu valodas ortogrāfijā, pakļaujot šos vārdus gramatizācijai.

Pēc šiem noteikumiem atveido vācu, austriešu, daļas šveiciešu vai šo tautu izcelsmes cilvēku personvārdus, kā arī ģeogrāfiskos nosaukumus Vācijā, Austrijā, Lihtenšteinā, daļā Šveices, Beļģijas un Itālijas (Dienvidtirolē). Pēc vācu valodas atveides principiem atveidojami arī atsevišķi vietvārdi Namībijā, Brazīlijā, Kanādā. Atsevišķās situācijās pēc vācu valodas principiem atveido arī Francijas austrumu reģionu Elzasas un Lotringas ģeogrāfiskos nosaukumus. Tradicionāli pēc vācu valodas principiem atveidojami vāciskas izcelsmes nosaukumi Krievijā.

Pēc vācu valodas principiem atveidojami arī jidiša izcelsmes personvārdi.

Vācu izcelsmes personvārdi sastopami arī daudzās citās valstīs. Atveidojot citu pasaules reģionu vācu izcelsmes personu vārdus, jāņem vērā šajā zemē pieņemtā izrunas vai atveides prakse, lai arī latviešu valodā tradicionāli kā primārie tiek lietoti vācu atveides principi.


Egberts

Egberts no Veseksas (senangļu: Ecgberht; , miris 839. gadā) bija Veseksas karalis no 802. līdz 839. gadam. Daļa no vēsturniekiem uzskata, ka Egberts bija pirmais Anglijas karalis, jo viņa valdīšanas laikā pirmo reizi vēsturē zem viena valdnieka varas tika apvienotas vairākas teritorijas, kuras atrodas mūsdienu Anglijas teritorijā, bet pārējie reģioni atzina viņu par augstāku varu. Oficiāli Egberts tādu titulu neesot izmantojis. Pirmais šādu titulu izmantoja karalis Alfrēds Lielais.


Politeisms

Politeisms (no , poly —'daudz' un θεός theos —'dievs') jeb daudzdievība ir ticība vairākām dievībām. Politeisms ir raksturīgs daudzām vēsturiskām un mūsdienu reliģijām. Bieži vien dievības ir antropomorfiskas. Parasti katra dievība atbild par savu jomu, tipiskas dievības ir debesu, nāves, auglības dievi, kā arī dievi-radītāji un mātes dievības.


Elagabals

Elagabals (Elagabalus, dzimis ap 203. gadu, miris ), zināms arī kā Heliogabals (Heliogabalus) vai Marks Aurēlijs Antonins (Marcus Aurelius Antoninus), bija Romas imperators no Severanu dinastijas, kurš valdīja no 218. līdz 222. gadam.

Kļuvis par valdnieku 14 gadu vecumā un viņa samērā neilgo valdīšanu aizēnoja neskaitāmi seksa skandāli un pretrunīgi vērtētas reliģiskās prakses. Dzimis Emesas pilsētā (mūsdienu Himsā), Sīrijā dižciltīgā arābu cilmes ģimenē. Jau kopš bērnības kalpojis par vietējās dievības - saules dieva Elagabala augstāko priesteri.

Bijis imperatora Karakallas brālēns un pēc viņa nogalināšanas ar savas vecāsmātes Jūlijas Mēzas palīdzību kļuvis par valdnieku, kad ātri tika nogalināts Karakallas pēctecis Makrīns. Elagabals zināms ar necieņas izrādīšanu romiešu tradicionālajai reliģijai un seksuālās dzīves normām. Aizvietojis Romas panteona augstāko dievu Jupiteru ar savu pārstāvēto dievību Elagabalu un piespieda vadošās valsts amatpersonas to pielūgt. Īsā laika posmā apprecējās četras reizes, viena no sievām bija vestāliete, dieves Vestas priesteriene, kuru pienākums bija uzturēt mūžīgo uguni un visu mūžu saglabāt jaunavību. Tajā pašā laikā ir zināmi arī vairāki vīriešu dzimuma mīļākie.

Politiski ievērojamākie veikumi bija vairāku dumpju apspiešana austrumos, kā arī ceļā uz Romu 218-219. gadā nogalināti vairāki ietekmīgi Makrīna atbalstītāji.

Ar savu nepieņemamo uzvedību pilnībā atsvešināja no sevis senātu, pretoriāņu gvardi un vienkāršos iedzīvotājus. Neapmierinātībai pieaugot, 222. gadā pretoriāņu gvarde nogalināja Elagabalu. Atentāta organizēšanā piedalījās viņa vecāmāte Jūlija Mēza, kas savulaik bija palīdzējusi viņam nokļūt tronī. Pēc viņa nāves par jauno valdnieku tika pasludināts Elagabala brālēns Sevērs Aleksandrs. Pats Elagabals kļuva par upuri Romas damnatio memoriae politikai. Viņa vārds tika izdzēsts no vēstures un vizuālie atveidojumi vai nu iznīcināti vai pārveidoti viņa pēcteča vajadzībām.


ATB

ATB (īstajā vārdā Andrē Tannenbergs, dzimis 1973. gada 26. februārī Freibergas pilsētā Vācijā) ir vācu mūziķis, dīdžejs un pārsvarā Elektroniskās deju mūzikas producents. Atsaucoties uz oficiālo pasaules dīdžeju topu, kuru apkopo žurnāls DJ Mag, 2008. gadā ATB ieņēma 25. vietu un dīdžeju sarakstā 4. vietu.


Kastete

Kastete ( — 'galvu lauzošs') ir aukstais ierocis, kas domāts tuvcīņai.

Kasteti var izgatavot rūpnieciski vai arī paša spēkiem no metāla plāksnes, plastmasas, organiskā stikla vai cita materiāla. Kastete sastāv no pamatnes, kura balstās pret plaukstu, un no tās nākošās daļas, kura aptver pirkstus.

Pastāv vairāka veida, variantu kastetes, piemēram, ar un bez dzelkšņiem, caurumiem visiem pirkstiem vai katram atsevišķu, kā arī ar un bez speciāli veidotas pamatnes. Tāpat kastetei varbūt klāt pievienots, piemēram, naža asmens, kas to padara arī par duramo ieroci.

Ar kastetes palīdzību parasti tiek panākts lielāks sitiena efekts, lai nodarītu lielākus miesas bojājumus nekā sitot bez tās. Kastete pasargā arī dūri no bojājumiem, kuri rodas sitot tikai ar dūri. Šīs īpašības padara to par nāvējošu ieroci, kuru izmantojot nesapratīgi, ir iespējams nodarīt cilvēkam sevišķi smagus miesas bojājumus vai pat izraisīt cilvēka nāvi. Kastetes izmantošanas radītās sekas var tikt sodītas pēc Latvijas Krimināllikuma.

Kastete bija pazīstama jau Senajā Romā, Senajā Indijā, Dienvidamerikā un citās senajās civilizācijās. Jau vēlākos laikos tā ieguva popularitāti kriminālnoziedznieku vidū. Kastetes izmantoja arī armijā kā ieroci, kas domāts karavīra nodrošināšanai tuvcīņas gadījumā.


Liepupe

Liepupe var būt: Liepupe — upe Rīgas līča Vidzemes piekrastē; Liepupe — apdzīvota vieta Liepupes pagastā. Liepupes muiža


Vitrupe

Vitrupe (arī Naužupe, augštecē — Baurupe, Lielupīte, Reiņupe) ir upe Limbažu novadā. Iztek no Riebezera. Pēc cita uzskata iztek no Lādes ezera pie Nabes un ar nosaukumu Reiņupe (arī Nabe) tek līdz Riebezeram, šķērsojot Skujas ezeru, Auziņu ezeru un Mazezeru. Šajā posmā uzņem lielākās pietekas Kranupīti un Cimeļupi. Liepupes-Reiņupes kanāls savieno ar Liepupi. Pēc iztekas no Riebezera līdz Ķirbižiem Vitrupe tek pa ~0,5 km platu un 15 m dziļu ieleju. Pēc Ķirbižiem ieleja sašaurinās un tuvojoties jūrai izbeidzas. Reiņupe un Vitrupes daļa no Vitrupes ciema līdz Ķirbižiem regulēta.


Antropomorfisms

Antropomorfisms ( — 'cilvēks', — 'forma, veids') ir cilvēka īpašību (kā fizisku, tā emocionālu) piedēvēšana dažādām lietām vai būtnēm, piemēram, dabas parādībām, dzīvniekiem, augiem, kā arī izdomātām jeb mītiskām būtnēm. Par antropomorfismu dēvē arī dieva iztēlošanos cilvēka veidolā. Antropomorfiskas dievības raksturīgas politeismam jeb daudzdievībai. Antropomorfiski objekti spēj just pārdzīvojumus un emocijas, runāt, domāt, veikt apzinātas cilvēciskas darbības.

Antropomorfisms dominēja agrīnajās sabiedrības attīstības stadijās un izpaudās cilvēcisku īpašību piešķiršanā pielūgšanas objektiem.

Mūsdienās antropomorfisms saglabājies reliģisko sistēmu, it sevišķi arhaiskāko, ietvaros. Tas raksturīgs arī bērna attīstības agrākajām fāzēm. Ikdienā antropomorfisms saglabājies ne vairs kā pasaules uzskats, bet kā valodas izteiksmes veids, tai skaitā arī zinātnē un tehnikā (piemēram, datora atmiņa).


Zites strauts

Zites strauts ir Ķekavas kreisā krasta pieteka Ķekavas novadā. Sākas grāvju sistēmā pie autoceļa A7 austrumos no Vārpām. Gultne visā garumā regulēta. Augštecē krastos meliorēti lauki, lejtecē - mežu masīvs. Upes gultne ir mīksta, klāta ar smilti, makrofītiem, brūnām dūņām.


Reformātu baznīca

Reformātu baznīca ir kristietības konfesija, kas izveidojusies Žana Kalvina un Ulriha Cvinglija mācību ietekmē 16. gadsimta otrajā pusē un izplatījusies Rietumeiropā un Viduseiropā. Katrā valstī, kur izveidojusies reformātu baznīca, ir sava baznīcas virsvaldība. Latvijā ir četras reformātu draudzes.


Bišu šūnas

Bišu šūnas ir sešstūraina, no bišu vaska izgatavota bišu stropa ligzdas uzbūves pamatvienība. Šūnās mēdz būt darba bišu, tranu, medus un bišu māšu šūniņas jeb māšu kanniņas, kas ir visplašākās un lielākās šūniņas.

Bišu lidojuma aktivitāti palielina tukšo šūniņu daudzums, bet samazina ar medu pildīto, aizvākoto šūniņu daudzums, uz kurām bites pat nemēdz uzturēties. Arī kāres ar neaizvilktām šūnām nestimulē bites izlidot nest nektāru.


Zaņa

Zaņa ir Ventas labā krasta pieteka Saldus novadā. Sākas kā grāvis uz Kursīšu un Novadnieku pagastu robežas ziemeļos no Grietēniem. Augštece līdz Pampāļiem gandrīz visā garumā regulēta. Lejpus Pampāļiem upe tek pa izteiktu ieleju, kuras dziļums pie ietekas Ventā sasniedz 20 m. Gandrīz visā tecējumā Zaņa ir Vadakstes līdzenuma un Vārmes nolaidenuma robeža. Uz upes vairākas ūdenskrātuves (Pampāļu dzirnavu dīķis un Zaņas dzirnavu dīķis). Lielākās pietekas: Puteņu grāvis (6 km), Plocīte (7 km), Ainu grāvis (5 km), Zirnāju strauts (13 km; labās), Kārklupe (12 km), Abrupe (7 km), Mellupīte (9 km), Šķēpu strauts (6 km), Pīpāļu strauts (8 km; kreisās). Lejpus Baltākroga pie Zaņas dzirnavu dīķa atrodas dabas taka Zaņas līkloči.


Zilupe (nozīmju atdalīšana)

Zilupe var būt: Zilupe — pilsēta Latgalē, Ludzas novadā. Zilupe — upe, Veļikajas (Mudavas) pieteka. Zilupe — dzelzceļa stacija līnijā Rēzekne II—Zilupe.


Bišu māte

Bišu māte ir vienīgā pieaugusī bite medus bišu (Apis) saimē, kas ir spējīga radīt pēcnācējus. Tā parasti ir māte visām bitēm, kas dzīvo bišu stropā. Bišu saimē kopā ar māti dzīvo arī darba bites un trani. Bišu mātes organisms izdala īpašas mātes vielas — feromonus, kas aizkavē darba bišu olnīcu attīstīšanos.


Darba bite

Darba bites ir medus bišu (Apis) ģints sievišķie īpatņi ar neattīstītiem dzimumorgāniem. Bišu saimē bez darba bitēm dzīvo arī bišu māte un trani.

Darba bites ķermeņa garums ir 12—14 mm, bet masa 90—100 mg. Vienā kilogramā ir ap 10—11 tūkstoši bišu. Atkarībā no gadalaika bišu skaits saimē ir dažāds. Pavasarī normālā saimē ir ap 20 tūkstoši bišu, vasarā līdz 80 tūkstošiem, bet rudenī līdz 30 tūkstošiem. Bites mūža ilgums ir atkarīgs no tā, kurā gadalaikā bite izkūņojas un kādi darbi saimē jādara. Normālā saimē agri pavasarī, piemēram, martā, izaudzētās bites dzīvo līdz 35 dienām, jūnijā ap 30 dienām, augustā un septembrī izaudzētās dzīvo visu ziemu. Mazās saimēs bišu mūžs ir īsāks.

Par bites attīstību no oliņas līdz bitei lasīt rakstu Eiropas medus bite (Apis mellifera)


Trans

Trani ir vīrišķie medus bišu (Apis) saimes īpatņi. Bišu saimē bez traniem dzīvo arī darba bites un bišu māte.

Atšķirībā no darba bitēm un mātes traniem nav dzeloņa. Trani attīstās no neapaugļotām olām. To attīstības cikls ir visgarākais, vairāk par bites attīstību lasīt rakstā par Eiropas medus biti (Apis mellifera). Trana masa ir ap 250 mg, apmēram divarpus reizes lielāka nekā darba bitei.


Erīnijas

Erīnijas () sengrieķu mitoloģijā ir atriebības, lāsta un soda dievietes. Sengrieķu dzejā bija trīs galvenās erīnijas — Tīsifone, kas atriebās par slepkavībām, Alekto — nepiedodošā un Megēra — skauģe. Tās seko slepkavām un zvēresta lauzējiem, kā arī tiem, kas nepilda asinsatriebības pienākumu, vajā un soda tos. Romiešu mitoloģijā tām atbilst fūrijas.


Zilupe (upe)

Zilupe, arī Sīnupe, Sīnuoja ir Latvijas robežupe Latgales austrumos, Veļikajas pieteka. Plūst caur Baltkrievijas, Latvijas (Ludzas novadu) un Krievijas teritoriju. Upi šķērso autoceļi A12 (Latvijā), M20, A117 (Krievijā).


Dzeltenā krāsa

Dzeltenā krāsa jeb dzeltens ir krāsa, kuras uztveri nodrošina gaisma ar viļņa garumu no 565 līdz 590 nanometriem. Dzeltenā krāsa ir viena no četrām pamatkomponentēm ciānfuksīndzeltenmelnajā krāsu modelī. Sarkanzaļzilajā krāsu modelī dzelteno krāsu pieraksta šādi: #FFFF00.


Frīdrihs III

Frīdrihs III Skaistais (Friedrich der Schöne, 1289—1330) — Vācijas karalis; Frīdrihs III Hābsburgs (Friedrich III, 1415—1493) — Svētās Romas impērijas imperators; Frīdrihs III Gudrais (Friedrich der Weise, 1463—1525) — Saksijas kūrfirsts; Frīdrihs III Hohencollerns (Friedrich III, 1831—1888) — Vācijas ķeizars.


Daktiloskopija

Daktiloskopija (no (dáktulos) — 'pirksts' un σκοπέω (skopéō) — 'skatos') ir cilvēku identifikācijas metode pēc viņu pirkstu nospiedumiem, kas katram cilvēkam ir unikāli.

Jau senatnē cilvēki ievēroja, ka viņu pirkstus klāj līnijas jeb raksti, kā arī to, ka katram indivīdam tie ir citādi. Zinātnieki ir pat atraduši ķīniešu rakstu dēlīšus, uz kuriem pirksta nospiedumi tika izmantoti paraksta vietā. Pirmo nozīmīgo ieguldījumu personības noteikšanā pēc pirkstu nospiedumiem izdarīja itāļu fiziķis Marčello Malpigi (Marcello Malpighi) 1686. gadā.

Ieslodzīto personību noteikšanai pirkstu nospiedumus oficiāli sāka izmantot tikai 1858. gadā. Pēc dažiem gadiem tika publicēti pirmie pētījumi par iespējām izmantot pirkstu nospiedumus, kā arī tika aprakstīta pirkstu nospiedumu iegūšanas metode, tas ir, lai iegūtu pirkstu nospiedumus, izmanto plānu, ar īpašu tinti klātu plēvīti. Šo metodi bieži vien izmanto arī mūsdienās.

1880. gadā angļu zinātnieks sers Frānsiss Goltons sāka izstrādāt pirkstu nospiedumu klasifikācijas sistēmu. Pēc dažiem gadiem to vienkāršoja policijas komisārs sers Edvards Henrijs, un drīz vien pirkstu nospiedumu analīze kā personības identifikācijas metode izplatījās pa visu pasauli.


Liepājas Svētās Trīsvienības katedrāle

Liepājas Svētās Trīsvienības katedrāle ir kultūrvēsturiska celtne un luterāņu baznīca Lielajā ielā 9 Liepājā. Dievnama iekšējā un ārējā arhitektūra veidota vēlīnā baroka stilā ar klasicisma iezīmēm. Katedrāles interjeru raksturo rokoko stilam raksturīgā greznība un piesātinātība. Katedrāles iekšpusē aplūkojams 13 metrus augsts altāris, biktssols, kancele, otrā stāvā atrodas Kurzemes hercogu loža. Šie rokoko stilā veidotie objekti ievērojami ar saviem kokgriezumiem un apzeltījumiem. Sv. Trīsvienības katedrāle ir īpaši ievērojama ar tās ērģelēm.

Dievnama iekštelpu kopējā platība ir 12 100 kubikmetri. Draudze atrodas Latvijas Evaņģēliski luteriskās baznīcas Grobiņas prāvesta iecirknī. Grobiņas iecirkņa prāvests ir Ainārs Jaunskalže. Mūsdienās Sv. Trīsvienības katedrālē ik dienu tiek noturēti dievkalpojumi. Pašreizējo draudzi vada Svētās Trīsvienības katedrāles dekāns Pēteris Kalks.

Katedrālē uzstādīta piemiņas plāksne somu jēgeriem, kas, dienot Vācijas Impērijas sastāvā, 1918. gadā šeit zvērēja uzticību Somijas likumīgajai valdībai un pēc tam piedalījās Somijas pilsoņu karā.

Apmeklētājiem ir iespējams uzkāpt baznīcas tornī, no kura paveras skats uz pilsētas panorāmu.

Baznīcā esošās ērģeles ir vislielākās nepārbūvētās mehāniskās ērģeles pasaulē ar vairāk nekā 7000 stabulēm un 131 reģistru, vienīgās, kurās vēl skan Heinriha Andreasa Konciusa izgatavotās stabules.


Baltezera kanāls

Baltezera kanāls ir 430 m garš 20. gs. sākumā izrakts savienojums starp Mazo Baltezeru un Lielo Baltezeru Ādažu novadā. Kanāls izveidots ūdens līmeņa pazemināšanai Mazajā Baltezerā un kā daļa no Gaujas-Daugavas ūdensceļa koku pludināšanai no Gaujas uz Vecmīlgrāvja ostu Rīgā. Abos krastos apdzīvotā vieta Baltezers.


Karikste

Karikste ir Daugavas labā krasta pieteka Aizkraukles novadā. Sākas Tuņķu purvā ziemeļos no Aizkraukles stacijas. Līdz Vecaizkrauklei upes gultne regulēta, tālāk līdz Daugavai tek pa izteiktu ieleju. Pie ietekas Aizkraukles pilsdrupas. Lejtece atrodas Daugavas ielejas dabas parkā.


Zirgu skriešanās sacīkstes

Zirgu skriešanās sacīkstes ir sporta veids, kurā žokejs ar savu zirgu cenšas pirmais nonākt finišā. Zirgu sacīkstes ir viens no senākajiem sporta veidiem. Tās rīkotas jau ļoti senos laikos gan Ēģiptē, gan Babilonijā, kā arī Sīrijā. Homērs ir aprakstījis grieķu kauju ratu sacensības, kas norisinājušās aptuveni 9. gadsimtā pirms mūsu ēras.

Mūsdienu zirgu sports ir radies Anglijā. To veicināja šķirnes zirgkopības attīstība valstī. Šeit zirgu sacīkstes ir rīkotas jau 12. gadsimtā, bet tikai 17. gadsimtā tur sāka audzēt sporta zirgus. Anglijā ieveda ērzeļus no Arābijas pussalas, Turcijas un Persijas un sapāroja ar vietējām ķēvēm. Trim ērzeļiem bija īpaša nozīme. Tie bija arābu ērzeļi Derlijs un Godolfīns, kā arī turku ērzelis Baierlijs. Šie trīs ērzeļi ir mūsdienu tīrasiņu zirgu ciltstēvi.

18. gadsimtā zirgu sports Anglijā kļuva loti populārs. 1751. gadā tika izveidots pirmais žokeju klubs, bet 1793. gadā tika izdots krājums "Tīrasiņu zirgu ciltsraksti", kurā aprakstīta visu tīrasiņu šķirnes zirgu izcelsme. Zirgu sacīkstes ilgu laiku bija pazīstamas kā "karaļu sports". Šāds nosaukums radies tāpēc, ka zirgu sacīkstes rīkoja karaļa ģimene, kā arī tāpēc, ka ar šo sporta veidu nodarbojās tikai ievērojamākie un bagātākie cilvēki valstī.


The Prodigy

= The Prodigy |Attēls = Prodigy-rock-am-ring-2009.jpg |Att_izm = 230px |Apraksts = |Fons = grupa |Vieta = Breintrija, Eseksa, Apvienotā Karaliste |Žanrs = Breikbīts, elektropanks, reivs |Gadi = 1990—pašlaik |Izdevējkompānija = Take Me to the Hospital, Ragged Flag, Cooking Vinyl, XL, Beggars Banquet, Mute, Maverick, Warner Bros., Elektra |Mlapa = |Dalībnieki = Laiems Hovlets (Liam Howlett) Maxim |Bij_dalībnieki = Kīts Flints (Keith Flint) Līrojs Tornhils (Leeroy Thornhill) Šārkijs (Sharky) }}

The Prodigy ir britu elektroniskās mūzikas grupa, kuru 1990. gadā dibināja Laiems Hovlets. Tā tika dibināta Anglijas pilsētā Breintrijā, Eseksas grāfistē. Vienlaikus ar tādiem pazīstamiem izpildītājiem kā Fatboy Slim, The Chemical Brothers un The Crystal Method grupa The Prodigy tiek uzskatīta par vienu no labākajiem Big Beat mūzikas žanra un kultūras pārstāvjiem, kas plašu popularitāti ieguva 1990. gados. Kopumā grupa The Prodigy ir pārdevusi vairāk kā 16 miljonus ierakstu visā pasaulē, kas ir lielisks sasniegums elektroniskās deju mūzikas jomā.


Apriņķojuma periods

Apriņķojuma periods, arī orbitālais periods ir laika posms, kurā debess ķermenis veic pilnu apriņķojumu ap centrālo ķermeni attiecībā pret noteiktu atskaites punktu.

Debess ķermeņiem izšķir vairākus apriņķojuma periodu veidus: sideriskais apriņķojuma periods — laika posms, kurā debess ķermenis veic pilnu apriņķojumu ap centrālo ķermeni attiecībā pret zvaigznēm. sinodiskais apriņķojuma periods — laika posms, kurā debess ķermenis, skatoties no Zemes, veic pilnu apriņķojumu ap Sauli. Attiecībā uz Mēnesi, tas ir laiks, kamēr Mēness iziet visas fāzes, piemēram, no pilnmēness līdz pilnmēnesim; drakoniskais apriņķojuma periods — laika posms, kurā debess ķermenis veic pilnu apriņķojumu attiecībā pret orbītas mezglu līniju, tas ir, divreiz šķērso, piemēram, uzlecošo orbītas mezglu. Tas atšķiras no sideriskā apriņķojuma perioda, jo orbītas mezglu līnija mainās precesijas ietekmē. anomālistiskais apriņķojuma periods — laika posms, kurā debess ķermenis divreiz šķērso pericentru. tropiskais apriņķojuma periods — laika posms, kurā debess ķermenis divreiz šķērso rektascensijas atskaites punktu.

Astronomijā, runājot par apriņķojuma periodu, ja tas nav precīzi klasificēts, tiek domāts sideriskais apriņķojuma periods.


Celldweller

Celldweller ir elektroniskā roka projekts, kas aizsākts Detroitā, Mičiganā, ASV. Projektu izveidoja Klayton (pirms tam 1990. gadu projekta Circle of Dust dalībnieks), kurš ierakstu studijā pats sacer visu mūziku un izpilda lielāko daļu vokāla un mūzikas instrumentu. Celldweller ir uzstājies ar Klayton (vokāli, ģitāra, taustiņi, sitamie instrumenti, programmēšana) un pilnu skaitu atbalstošo mūziķu.


Kategorija:Lielbritānijas monarhi

Šī kategorija sastāv no rakstiem par monarhiem, kuri valdīja Lielbritānijas Karalistē no 1707. līdz 1800. gadam.


Baznīcas apustulitāte

Baznīcas apustulitāte (The Apostolicity of the Church) ir Pasaules luterāņu federācijas un Romas katoļu baznīcas Pontifikālās padomes kristiešu vienības veicināšanai kopējas Luterāņu - Romas katoļu vienības komisijas (Lutheran - Roman Catholic Commission on Unity) teoloģiskās diskusijas dokuments (2006).


Georgs I (Grieķija)

Georgs I (, Geōrgios A', Vasileús tōn Ellēnōn, dzimis , miris ) bija Grieķijas karalis no 1863. līdz 1913. gadam.


Anekdote

Anekdote ( — 'pasaciņa', no — 'nenopublicēts', burtiski — 'nav izdots') ir īss, saistošs stāstījums par kādu neparastu, komisku atgadījumu.

Eiropā viduslaikos karaļus un viņu galminiekus ar jokiem un trikiem izklaidēja galma jokdari. Sākotnēji jokdari apdziedāja izcilus varoņdarbus un drošsirdīgus varoņus, pēc tikai vēlāk stāstīja jokus un aizraujošus atgadījumus. Jokdaru stāstītās anekdotes vēlāk sāka apkopot, un tās izdeva tā sauktajās jokdaru grāmatās. Viena no populārākajām šī veida grāmatām bija ap 1611. gadu izdotā "Tarltona joki". Vispazīstamākais tā laika anekdošu stāstītājs bija angļu aktieris Džo Millers (Joe Miller, 1684—1738).


Lifts

Lifts ir transporta līdzeklis, ar kuru var pārvietoties vertikālā virzienā cilvēki, kā arī var pārvietot dažādu kravu. To parasti būvē ēkās, kurās ir vairāki stāvi, jo tas atvieglo nokļūšana vajadzīgajā stāvā. Debesskrāpji mūsdienās nav iedomājami bez liftiem.


Māja

Māja jeb nams ir celtne, kas paredzēta dzīvošanai un citai sabiedriskām un saimnieciskām darbībām. Māja kalpo par patvēruma vietu no nelabvēlīgiem laikapstākļiem, kā arī gulēšanai, aizsardzībai un vienkārši atpūtai. Mājas tiek sauktas arī par mājokļiem, lai gan ar šo terminu saprot arī dzīvokļus.


Atspiešanās

Atspiešanās vai arī pumpēšanās ir plaši pazīstams spēka vingrinājums, ar kura palīdzību attīsta lielos krūšu muskuļus un augšdelma trīsgalvainos muskuļus, kā arī deltveida muskuļa priekšējos kūlīšus. Vingrinājuma izpildē tiek izmantots cilvēka svars. Tā vienkāršība ļauj to veikt gandrīz jebkurā vietā.


Čīles karogs

Čīles Republikas karogs, spāniski pazīstams arī ar nosaukumu La estrella solitaria (vientuļā zvaigzne), tiek lietots kopš 1817. gada 18. oktobra. Tajā attēlotā zvaigzne vada uz attīstību un godu, zilā krāsa simbolizē debesis un Kluso okeānu, baltā krāsa — sniegotos Andu kalnus, bet sarkanā krāsa — asinis, kas izlietas par neatkarību.


Backstreet Boys

Backstreet Boys (saukti arī par BSB) ir ASV poproka vokālās harmonijas grupa. Grupas sastāvā ir pieci mūziķi: Braiens Litrels, Niks Kārters, Hovijs Doro, Aleksandrs Džeimss Maklīns un Kevins Ričardsons, kas uz laiku pameta grupu 2006. gadā, bet atgriezās grupā 2012. gada beigās. Grupa ir izdevusi 13 Top 40 Billboard Hot 100 singlus un kopumā grupa ir pārdevusi vairāk kā 200 miljonus savu ierakstu, tostarp 120 miljonus albumu, kas Backstreet Boys padara par vienu no visu laiku veiksmīgākajām puišu grupām un mūziķiem pasaulē.

Grupas panākumi sākās ar starptautisko debijas albumu Backstreet Boys (1996). Nākamajā gadā tika izdots otrs starptautiskais albums Backstreet's Back (1997), kas arī bija ASV debijas albums un tas veidoja grupas vispasaules panākumus. 1999. gadā tika izdots viņu veiksmīgākais studijas albums Millennium (1999), kam sekoja grupas 4. albums Black & Blue (2000).

Pēc divu gadu pārtraukuma grupa atkal uzsāka muzikālo darbību ar piekto albumu Never Gone (2005). Kevins Ričardsons pameta grupu 2006. gadā pēc Never gone tūres, lai nodarbotos ar citām interesēm. Grupa pēc tam turpināja darbību četratā un izdeva divus albumus Unbreakable (2007) and This Is Us (2009).

2012. gada aprīlī grupa paziņoja, ka Ričardsons ir atgriezies grupā uz palikšanu un jūlijā viņi sāka rakstīt nākamo studijas albumu. Grupa uzstājās pilnā sastāvā augustā kā viesi Good Morning America vasaras koncertu sērijā.

Grupas pirmie divi ASV izlaistie diski saņēma Diamon Award (Dimantu Godalgas) apbalvojumus par pārdotajiem vairāk nekā 10 miljoniem eksemplāriem 1997. gadā, kā arī 1999. gada albuma Millenium sasniegums, kas ieņēma pirmo vietu divdesmit piecās pasaules valstīs. Grupai bija daudz komerciāli veiksmīgu singlu, kuri ieņēma augstas topu vietas visā pasaulē. Taču grupas popularitāti veido tādi pazīstami singli kā Quit Playing Games (With My Heart), As Long As You Love Me, Everybody (Backstreet's Back), All I Have To Give un I Want It That Way.

2013. gadā grupa saņēma zvaigzni Holivudas Slavas alejā.


Gulistānas miera līgums

Gulistānas miera līgums (; ) tika noslēgts starp Krievijas Impēriju un kādžāru dinastiju Gulistānas (mūsdienu Karabahā) ciemā, noslēdzot Krievu—persiešu karu (1804—1813).

Saskaņā ar šo līgumu Krievija ieguva mūsdienu Azerbaidžānu, Dagestānu un Austrumgruziju. Līguma tekstu sagatavoja britu diplomāts sers Gors Ūzlijs, kurš bija vidutājs starp abām pusēm. No krievu puses līgumu parakstīja Nikolajs Ritiščevs, no kādžāru — Hadži Mirza Abols Hasans.


Džo Sveils

Džo Sveils (dzimis 1969. gada 29. augustā Belfāstā) ir ziemeļīru snūkerists, kurš savu karjeru uzsāka 1991. gadā. Sveila iesauka ir The Outlaw. Karjeras rekords Sveilam ir 10. vieta pasaules reitingā. Džo Sveils ir piedalījies 2009. gada Velsas Atklātā čempionāta finālā, kur ar 5-9 zaudēja Alisteram Kārteram, lai gan bija vadībā ar rezultātu 5-2. Augstākais Century break, ko Sveils sasniedzis ir 142 Ķīnas Atklātā čempionātā 2000. gadā. Karjeras laikā Sveils ir nopelnījis vairāk kā 1 miljonu Lielbritānijas mārciņu.


Maiami "Heat"

Maiami "Heat" () ir profesionāls ASV basketbola klubs, kas ir bāzēts Maiami, Floridas štatā, ASV. Klubs spēlē Nacionālās basketbola asociācijas Austrumu konferences Dienvidaustrumu divīzijā. Tas tika dibināts 1988. gadā un kopš dibināšanas brīža spēlē NBA.

Kluba pastāvēšanas vēsturē tas ir trīs reizes uzvarējis NBA (2006, 2012, 2013), septiņas reizes klubs kļuvis par konferences uzvarētāju un 16 reizes — divīzijas čempionu. Mājas spēles komanda aizvada American Airlines Arena arēnā.


VAZ-2103

VAZ-2103 () ir sedana tipa vieglais automobilis ar aizmugurējo piedziņu. Sērijveida ražojums Volgas Automobiļu rūpnīcā no 1972. līdz 1985. gadam. Attēlā pa labi redzamais automobilis VAZ-2103 ir aprīkots ar vairākiem atjauninājumiem (priekšējās rezerves pagrieziena lampas, hromēta dekoratīva sānu apmale (no VAZ-2106 modeļa) un spoguļi).


Flote

Kuģu kopums, kas paredzēts noteiktu uzdevumu veikšanai, vai pieder vienai valstij: Kara flote; Tirdzniecības flote; Zvejas flote; Jūras karaspēka vienība, kas paredzēta militāru operāciju veikšanai kādā noteiktā reģionā; Gaisa flote - kara vai civilo lidaparātu kopums kādā valstī.


Krievu—persiešu kari

Krievu—persiešu karš (1722—1723) Krievu—persiešu karš (1796) Krievu—persiešu karš (1804—1813) Krievu—persiešu karš (1826—1828)


Vanka

Vanka (augštecē saukta Planīcas upe, vidustecē arī Ēdoles upe, Lanka) ir Užavas labā krasta pieteka Kuldīgas novadā. Sākas Kurmāles pagastā 4 km uz ziemeļiem no Vilgāles. Tek pa Rietumkursas augstienes Kurmāles pauguraini, lejtecē pa Piejūras zemienes Piemares līdzenumu. Augštece līdz Alejām un lejtece no Liepājas - Ventspils dzelzceļa un vietām vidustecē regulēta. Uz upes vairāki dzirnavezeri un dīķi.


Skujenieks

Edvarts Skujenieks (Vensku Edvarts; 1855—1897) — dzejnieks un žurnālists; Emīls Skujenieks (1903—1965) — rakstnieks un tulkotājs, Knuta Skujenieka tēvs; Marģers Skujenieks (1886—1941) — politiķis, statistiķis un publicists; Knuts Skujenieks (1936—2022) — dzejnieks, žurnālists un tulks.


Ugunsdzēsējs

Ugunsdzēsējs ir cilvēks, kura darbs ir dzēst uguni nelaimju un ugunsgrēku gadījumos, kā arī veikt dažādus glābšanas darbus. Ugunsdzēsēji parasti apvienojas brigādēs, lai veiksmīgāk un organizētāk varētu veikt konkrētos uzdevumus.


Kosmētiskā maska

Kosmētiskās maskas jeb sejas maskas ir salikti kosmētiski sastāvi, kas ir paredzēti noteiktu funkciju veikšanai, lai novērstu dažādas ādas problēmas. Sejas maskas iedala ķīmiskajās un dabīgajās maskās. Ķīmiskās sejas maskas ir rūpnieciski ražotas, to sastāvā ir dažādas ķīmiskas vielas un tām ir ilgs derīguma termiņš. Dabīgās sejas maskas ir veidotas tieši pirms lietošanas no dabīgām, mājās pieejamām izejvielām, tās nesatur stabilizētājus un konservantus, tāpēc to glabāšanas laiks nepārsniedz 2 stundas. Tās zaudē savas vērtīgās īpašības saskarsmē ar gaisu un metāla priekšmetiem.